له گۆڤاری دیداردا بڵاوکراوه‌ته‌وه. ژماره 6. 1993. سوید\nخانووه‌که چۆڵه! ئه‌وه‌نده چۆڵ و ته‌نها که کاتێک شه‌وان دره‌نگ له تاریکیدا به‌ناو ساڵۆنه باریک و درێژه‌کاندا هاتووچۆ ده‌که‌م، گۆرانیه غه‌مگینه‌کانم بیر دێته‌وه که سه‌رده‌مێک به دیاریانه‌وه ده‌گریام. ماڵه‌که‌مان بێ که‌سه. من زۆر شه‌و هه‌ست ده‌که‌م گوێم له ده‌نگی گریانێتی. شه‌وان کاتێک له‌م ژووره سارده‌دا به‌ته‌نها ده‌مێنمه‌وه، خۆم گرمۆڵه ده‌که‌م و خه‌م بۆ دیواره نه‌خۆشه‌کان ده‌خۆم. ئه‌وان له من زیاتر سه‌رمایانه. ئه‌وان زیاتر چاو به فرمێسکن. ماڵه‌که‌مان پڕه له چۆڵیی. پڕه له ته‌نهایی، پڕه له خه‌م. له بنمیچه‌که‌وه فرمێسک ده‌بارێ! دیواره‌کان له ته‌نهاییدا ته‌زیوون، ئه‌رزه‌که له ژێر پێماندا ده‌زریکێنێ. ته‌نهایی ماڵه‌که‌ما ئه‌وه‌نده قووڵه که بوونی ئێمه هیچ یارمه‌تی نادات. ده‌مێک ساڵه که ئه‌م ماڵه پڕه له خه‌ڵکی جۆراوجۆر و بێگانه، ده‌مێکه گوێ له خه‌می خه‌ڵک ده‌گرێت و به چاوه تاریکه‌کانیه‌وه شتی سه‌یرو سه‌مه‌ره ده‌بینێت، به‌ڵام ده‌مێکه له ئێمه دووره، زۆر ده‌مێکه. شه‌ش ساڵه ده‌سته میهره‌بانه‌کانی دایکم له‌م ماڵه دوورن. من پاش شه‌ش ساڵ لێک دابڕان و نامۆیی گه‌ڕاومه‌ته‌وه تا ماڵه‌که‌مان به وێرانیی ببینم.\nوێرانیی ماڵه‌که‌مان پیربوونی خۆم دێنێته به‌رچاو. دێم و ده‌چم و لام سه‌یره، که‌س گوێی له ده‌نگی قرچه‌ی دڵی ده‌رگاکان نیه، که‌س چاوی ژه‌نگ گرتووی په‌نجه‌ره‌کان نابینێ، که‌س ده‌ستی یارمه‌تی بۆ جامخانه کون بووه‌کان درێژ ناکات.. که‌س، هیچ که‌س. کێ بیر له پیربوونی ماڵه‌که‌مان ده‌کاته‌وه؟ خوشکه‌که‌م؟ لای ئه‌و ئاسانه رۆژی ده‌یان نه‌خۆش ببینێ و بۆ هه‌مووان ده‌رمان بنووسێ، ده‌توانێ هه‌ر که سه‌یری خه‌ڵکی کرد بزانێ که نه‌خۆشن. ئه‌و ده‌رمانی هه‌موو ده‌ردێکی لایه که‌چی ناتوانێ تۆزێ بیر له ده‌رگاکانی ماڵه‌که‌مان بکاته‌وه. ئه‌و ناتوانێ به چاوی نه‌خۆش سه‌یری دیواره درزبردووه‌کان و په‌نجه‌ره شکاوه‌کان و جامخانه کون بووه‌کان بکات. ناتوانێ باوه‌ڕ بکات که خانووه‌که‌ش رۆحی هه‌یه و ئازار ده‌کێشێ. بیری نه‌ماوه که ئه‌م دیواره بۆر و کۆنانه چه‌ند جار گوێیان له ده‌رده دڵه‌کانی گرتووه، بیری نه‌ماوه چه‌ند جار له‌م په‌نجه‌ره شکاوانه‌وه سه‌یری ئازادی و ئاسمانی کردووه، بیری نه‌ماوه چۆن سه‌ری خستۆته سه‌ر تاقی په‌نجه‌ره‌کان و فرمێسکی تاڵی رشتووه. نا، ئه‌و هیچی بیر نه‌ماوه، هیچ نابینێ و هیچ نابیستێ. به‌ڵام ناحه‌قی نیه، چونکه ئه‌و ئێستا ئه‌و کچه ناسک و خه‌یاڵاویه‌ی جاران نیه، ئه‌و ئێستا که جاروبار بیر له رابوردوو ده‌کاته‌وه بیری نه‌ماوه خه‌می له چی خواردووه‌و بۆ گریاوه. ته‌نانه‌ت ئه‌گه‌ر جاروباریش بیری بێته‌وه به ئه‌قڵی کچه‌که‌ی جاران پێده‌که‌نێ. ئه‌و ئێسته دکتۆرێکی گه‌وره‌یه‌و هه‌موو پاشماوه‌کانی کچه گه‌نجه‌که‌ی جارانی له خۆیدا کوشتووه. بۆیه ناحه‌قی نیه که وێرانی ماڵه‌که‌مان نابینێ.\nئاخ که دیواره‌کان بێ خاوه‌نن! حه‌وشه‌که‌مان مردووه، باخه‌که وشک بووه، دره‌خته‌کان هه‌موو بوونه‌ته ته‌خته‌ی بێ رۆح. ئه‌و که‌سانه‌ی پاش ئێمه له‌م ماڵه‌دا ژیاون دوژمنی ژیان و به‌هار و دره‌خت بوون. ئه‌وان له‌جیاتی ئاو نه‌وتیان ده‌رخواردی دره‌خته‌کان داوه. بۆ رزگاربوون له گه‌ڵا سه‌وزه‌کان هه‌موو گوڵه‌کانیان هه‌ڵکه‌ندووه. ئه‌وان ره‌حمیان به هیچ شتێک نه‌کردووه، ته‌نانه‌ت چیمه‌نتۆی حه‌وشه‌که له ده‌ست دڵره‌قیان رزگاری نه‌بووه، ئه‌ویش شکاوه‌و درزی بردووه. به‌داخه‌وه که ماڵه‌که‌مان به‌ره‌و نابوودیی ده‌چێت.\nجاروبار به‌ره‌و حه‌وشه‌که‌ی پشته‌وه ده‌چم. به‌دیار کولانه‌ی مریشکه‌کانه‌وه داده‌نیشم، ئه‌و کو‌لانه‌یه‌ی دایکم به‌ده‌ستی خۆی دروستی کردبوو و سه‌رده‌مێک لانه‌ی چه‌ندین مریشک و جووجه‌ڵه‌ی نه‌رمۆڵه بوو. ئه‌وسا نه‌ک ته‌نها جووچکه‌کان، لانه‌که‌شیان رۆحی هه‌بوو، رووناک و گه‌وره‌و پاک بوو. به‌ڵام ئێسته که به‌دیاریه‌وه ده‌وه‌ستم، هه‌ست ده‌که‌م بۆنی قه‌بری لێ دێ. ته‌نانه‌ت خۆڵه سوورباوه‌که‌ی ژێر دره‌ختی هه‌نجیره‌که‌ش ئێستا زه‌ردباوه‌و بۆنی مه‌رگی گرتووه. حه‌ز ده‌که‌م هاوار بکه‌م و بزریکێنم، به‌شکوم که‌سێک فریای ماڵه‌که بکه‌وێ. به‌ڵام کێ؟ براکه‌م؟ پێشتر وامده‌زانی ئه‌و ده‌توانێ ده‌روونی شته‌کان ببینێ به‌ڵام ئێسته ده‌بینم ئه‌و له جیهانێکی پڕ له ته‌م و هونه‌ردا ده‌ژی. ئه‌و هه‌میشه په‌له‌یه‌تی بۆ خوێندنه‌وه‌ی کتێبێکی تازه و فێربوونی بیرۆکه‌یه‌کی تر، هه‌میشه هه‌ست ده‌کات له کاروانی هونه‌رو رۆشنبیریی دواکه‌وتووه. داخه‌که‌م ئه‌و بیری نه‌ماوه که یه‌که‌مین ئه‌رکی هه‌ر مرۆڤێک ئه‌وه‌یه که ژیانێکی ئاسووده و گه‌رم له‌گه‌ڵ خێزانه‌که‌یدا و له‌ناو چوار دیواری ته‌ندروستدا دروست بکات. به‌ڵام به‌داخه‌وه، ئه‌و گوریسانه‌ی ئه‌و به‌م ماڵه‌وه ده‌به‌ستنه‌وه لاوازن و ده‌ترسم لاوازتریش بن. ئه‌و له هه‌ڵپه‌ی دۆزینه‌وه‌ی تازه بیرێک و فێربوونی چه‌ند وشه‌یه‌کی نوێدا فریا ناکه‌وێ هه‌ست به چۆڵیی ماڵه‌که‌مان بکات. ناتوانێ بزانێ که کاتێک خانووه‌که بمرێ ئیتر ئه‌و هه‌رگیز ناتوانێ به ئاسووده‌یی وه‌ک ئێستا بخوێنێته‌وه.\nبه‌ڵام ئایا من ده‌توانم ئه‌مانه‌یان پێ بڵێم؟ نا، ناتوانم چونکه من میوانم و چه‌ند رۆژێکی تر دوباره ئێره جێده‌هێڵم و ده‌ڕۆم. بۆیه ته‌نها ده‌توانم به وردی سه‌یری دیواره‌کان بکه‌م و به دزیه‌وه له قوژبنه سارده‌کاندا بۆ مه‌رگی منداڵیمان بگریم.


"سەما دەتوانێت زیاتر بێت لە بەرجەستەکردنی کاتێکی خۆش، سەما دەتوانێت بەربەستەکان بشکنێت و سەربکەوێت بەسەریاندا لە کاتێکدا دەتوانێت سەما سیاسی یاخود ئاینی بێت و ئەمە سەرەڕای ئەوەی سەما دەتوانێت پەیوەندی کۆمەڵایەتی دروستبکات هەر لەبەر ئەوەشە پێیوایە هونەر پێویستە لە ئێستاماند.ا"\nئەکرەم خان پەسەندکراوترین مامۆستای سەمایە لە شانشینە یەگرتوەکانی بەریتانیا، ئەکرەم خان داوا لە حکومەتی بەریتانیا دەکات کە سەما بکەنە وانەیەک هاوشێوەی ماتماتیک و زانستی پزیشکی لە پرۆگرامەکانی خوێندن. ئەکرەم خانی تەمەن ٤١ ساڵ هەڵدەستێت بە ئەنجامدانی سەمای ئاهەنگی کردنەوەی یاریەکانی ئۆاڵۆمپیاتی لەندەن وە هەروەها پشگیری فیستفاڵی سەماکارە گەنجەکان دەکات کەبە سەمای "سەرکەوتنی لوتکە" ناودەبرێت. ئەکرەم خان ئەوە دوپات دەکاتەوە کە ئەو هێشتا لە دڵەڕاوکێدایە بۆ نەوەی داهاتووی شانشینە یەگرتوەکان ئەگەر سەما نەخرێتە پەیڕوی خوێندنەوە.\nئەم مامۆستایە ڕایدەگەیەنێت "پێویستە سەما ببێتە بابەتێکی سەرەکی نەتەوەیی وە پێویستە لە بەرنامەو پرۆگرامی خوێندندا بێت،هەرچەندەهەڵەتێگەشتنێک هەیە لەوەدا کە سەما وەک چالاکی قوتابخانەکان ئەنجام دەدرێت لەکاتە زیادەکاندا. ئەکرەم خان ئاماژە بەوەش دەدات چەندین بەهرەو توانامان هەیە کە ناکرێن لە دەست بدرێن لە چەند ساڵی داهاتووی خوێندندا لەبەر ئەوە پێوێستە لەسەر حکومەتی بەریتانیا کە پشتگیری ئەو بەهرە شاراوانە بکات" هەروەها دەڵێت، "سەما زیاترە لە خولیا، سەما گرنگە هەروەک وانەکانی تری خوێندن گرنگە وەک ماتماتیک وە گرینگە وەک بوون بە پزیشک. سەما دەتوانێت زیاتر بێت لە بەرجەستەکردنی کاتێکی خۆش، سەما دەتوانێت بەربەستەکان بشکنێت و سەربکەوێت بەسەریاندا لە کاتێکدا دەتوانێت سەما سیاسی یاخود ئاینی بێت و ئەمە سەرەڕای ئەوەی سەما دەتوانێت پەیوەندی کۆمەڵایەتی دروستبکات هەر لەبەر ئەوەشە پێیوایە هونەر پێویستە لە ئێستاماند.ا"\nلە ساڵی ٢٠٠٠ ئەکرەم خان کۆمپانیایەکی دامەزراند، وە لەسەرەتای ئەم ساڵدا ئەم مامۆستایە ڕخنە لە جۆری ڕاهێنانی سەمای هاوچەرخی بەریتانیا دەگرێت. لە پاڵ ئەمەشدا ڕخنە لە هەردوو بەڕێوبەری هونەری ( Lioyd Newso ) و ( Hofesh Shechte) هەروەها بایەخی خۆی بۆ سەمای بەریتانیا و ڕاهێنانی سەمای قوتابخانەکان پیشان دەدات ڕەخنە لە وردی و تەکنیک و مەشقپێکردنی وانە وتنەواکان دەگرێت.\nچەند ئەستێرەیەک پشتگیری فیستڤالی سەمای "سەرکەوتنی لوتکە" دەکەن. ئەم فیستیڤاڵە بەوە جیادەکرێتەوە کە چوار کۆمپانیای سەمای نەتەوەیی لە دەورو بەری بەریتانیا بەژدار بوون، هەروەها بوو بە ڕوداوێکی ساڵانەیی بۆ ڕاهێنان و مەشقپێکردنی ئەو گەنجانەی توانای باشی سەمایان هەیە.\nئەکرەم خان هەستا بە ئەنجامدانی کارێک بەناوی (Rashomon Effect ) بۆ کۆمپانیایی سەمای نەتەوەیی گەنجان(NYDC).\n"بەپەرۆشم بۆئەوەی ئەوان دەیانەوێت هونەر لە پەروەردە جیابکەنەوە، چەندین ڕووداو هەیە ڕوودەدات کە دەبێت شانازیان پێوە بکەین، بەڵام ئەمە پشتگیری دەوێت. پێویستە ئەوە بەرهەم بهێنین کە جێگەی شانازیمان بێت. پێویستە مەشق و ڕاهێنان بەو لاوانە بکرێت کە تواناو بەهرەیان هەیە".\nلەسەرەتای دامەزراندنی (NYDC) تاوەکو ئێستا زیاتر لە 1000 گەنج کاریان لەگەڵ ئەو کۆمپانیایەدا کردوە،ئەم کۆمپانیایەش لەلایەن ئەنجومەنی هونەری وە بەشی پەروەردە دامەزراوە.


بەڕێوەچوونی خولێکی راگەیاندن بۆ ئەندامانی یەکیەتی لاوانی دێموکراتی رۆژهەڵاتی کوردستان – Lawan\nبەڕێوەچوونی خولێکی راگەیاندن بۆ ئەندامانی یەکیەتی لاوانی دێموکراتی رۆژهەڵاتی کوردستان\nرۆژی هەینی رێکەوتی 28/11/2014 یەکێتی لاوانی دێموکراتی رۆژهەڵاتی کوردستان دەورەیەکی یەک رۆژەی راگەیاندنی بۆ ئەندامەکانی و هەروەها بۆ لاوانی ئۆرگانە جیاجیاکانی حزبی دێموکراتی کوردستان رێکخست، لەو دەورەیەدا کە ماموستایانی زانکۆ ماموستا هەژار و فیروز مەیهەمی وانەکانیان دەوتەوە،\nباس لە رۆلی راگەیاندنی سیاسیی و هاوکات شێوازی کاری ئەو راگەیاندنانە کرد کە لەقۆناغی خەباتی رەزگاری نەتەوەییدا خەریکی چالاکین. هاوکات لەلایەکی دیکەشەوە لە وانەیەکی دیکەدا ماموستای پسپۆری بواری هەواڵ و تیڤی شێوازی دروستکردنی هەواڵ و راپۆرتی رۆژنامەوانی بۆ ئامادەبووان شیکردەوە.\nپانێلی یەکەم کە لەلایەن مامۆستا هەژار، مامۆستای زانکۆی سەلاحەدین پێشکەش کرا، تێیدا باسی لە رۆڵ و گرنگی راگەیاندنی سیاسی لەو قۆناغەدا بۆ رۆژهەڵاتی کوردستان کرد و هاوکات جەختیشی لەسەر ئەوە کردەوە کە کۆماری ئیسلامی ئێران لەرێگەی سەدان تیڤی و خەرجکردنی ملیۆنان دۆلار هەوڵی چەواشەکردنی خەڵی ئێران و رۆژهەڵات دەدات، هەربۆیەش بەرای ماموستا هەژار پێویستە راگەیاندکاری کورد لەگەڵ پێدانی زانیاری دەبێ رۆڵی هۆشیارکردنەوەشی هەبێت و بۆ هەموو پرۆپاگەندەکانی کۆماری ئیسلامی ئێران وەڵامی گونجاوی پێبێت. ئەو ماموستایەی زانکۆی سەڵاحەدین ئاماژەشی بەوەدا کە کارکردن لەبواری کەلتوور، موسیقا، هونەر و لەهەموویان گرنگتر مێژوو و سەرکردەکانی کوردی رۆژهەڵات بۆ نەوەی نوێ زۆر گرنگەو دەبێ هەموو ئەو تەوەرانە بەزمانێکی نوێ و بەقالبێکی نوێ بۆ خەڵکی رۆژهەڵات بڵاوبکرێنەوە، بۆ ئەوەی لاوانی رۆژهەڵات کە لاوی سەردەمن و تێکەڵی دونیان تێکنۆلۆژیا بوونە، بتوانن وەریبگرن.\nهاوکات لە پانێلێکی دیکەی ئەو دەورە زانستییەدا ماموستا فەیروز مەیهەمی مامۆستای زانکۆ، باسی لە شێوازی وەرگرتنی زانیاری و توخمەکانی هەواڵ و راپۆرت بۆ ئامادەبووان کرد، بەرای ئەو مامۆستایە بۆ راگەیاندکارێکی رۆژهەڵاتی کوردستان پێویستە جەخت لەسەر چەمکە ئینسانی و جیهانییەکان بکاتەوە. ماموستا فیروز پێی وابوو میدیاکانی رۆژهەڵات دەبێ کاری جیدی لەسەر پرسەکانی مافی مرۆڤ و دێموکراسی و مافی ژنان و ژینگەپارێزی بکەن، چونکە هەموو ئەوانە رای گشتی دروستدەکەن. ئەو ماموستایەی زانکۆی سەلاحەدین ئاماژەی بەوەشکرد کە لەسەردەمی ئێستادا تەنیا خەباتی موومکین و پڕکاریگەری خەباتی راگەیاندنە، خەباتێک کە بەگوتەی ئەو دەتوانێ دەسەڵاتە سەرەڕۆکان بتۆقێنێت و بۆ ئەو بۆچوونەی چەندین نموونەی سەردەمیشی هێنایەوە.\nجێگەی ئاماژەپێدانە کە یەکێتی لاوانی دێموکراتی رۆژهەڵاتی کوردستان لە درێژەی کاروچالاکییەکانی خۆیدا لەبەڕێوەبردنی دەورەی زانستی و کۆروکۆبوونەوەی پەیوەندیدار بە لاوانی رۆژهەڵاتی کوردستان بەردەوام دەبێت و بۆ ئەوە مەبەستەش نەخشە رێگەیەک ئامادە دەکات و لەداهاتوودا بۆ لاوانی رۆژهەڵاتی بڵاودەکاتەوە.


زانکۆی پۆلیتەکنیکی سلێمانی بەردەوامە لە پاڵپشتی کەرتی تەندروستی – زانکۆی پۆلیتەکنیکی سلێمانی\nڕاگری پەیمانگای تەکنیکی کەلار ڕایگەیاند بەهۆی زۆری بڵاوبونەوەی ڤایرۆسی کۆرۆنا، پەیمانگاکەمان بەشی (٢٠) هەزار پشکنین مادەی (VTM) بەرهەم دەهێنێت و پاڵپشتی کەرتی تەندروستی دەکات.\nئەمڕۆ سێشەممە 9ی حوزەیرانی 2020 پ.ی.د.چیا محمد حسن ڕاگری پەیمانگای تەکنیکی کەلار سەربە زانکۆی پۆلیتەکنیکی سلێمانی ڕایگەیاند\nبەهۆی نەمانی ماددەی ڤی تی ئێم بۆ پشکنینی ڤایرۆسی کۆرۆنا لەنەخۆشخانەی گشتی کەلار بریارماندا هەرئەمشەو لەتاقیگەی پەیمانگاکەمان دەست بکرێت بە بەبەرهەمهێنانی مادەی (ڤی تی ئێم )تایبەت بە پشکنینی کۆڕۆنا، پەیمانگاکە توانای هەیە لەماوەی 20ڕۆژدا بەشی 20هەزار پشکنین لەو ماددە بەرهەم بهێنین بۆ خزمەت کردن بەکەرتی تەندروستی لە دەڤەری گەرمیان.\nشایانی باسە لەماوەی ڕابردوشدا بەهاوکاری دەزگای مرۆیی مام هەریەکە لە بەڕێوەبەرایەتی تەندروستی پارێزگای هەڵەبجەو کەلار سوودمەند بوون لەتوانا پزیشکییەکانی زانکۆی پۆلیتەکنیکی سلێمانی و ڕێژەیەکی زۆر مادەی vtm یان پێشکەشکرا.


پەیامی سەرەخۆشی كاك بابەشێخ حسێنی بەبۆنەی فەوتی مامۆستا مەلا مستەفا تەوحیدی سازمانی خه‌بات کوردستانی ئێران\nبە بۆنەی كۆچی دوایی مامۆستا مەلا مستەفا تەوحیدی( پیاوێنی) سەرەخۆشی بە كەس و كاریی، خەڵكی ناوچەی بانە و سەردەشت و هۆگرانی ریزەكانی سازمانی خەبات ی كوردستانی ئێران ڕادەگەێنم.\nمامۆستا مەلا مستەفا پیاوێنی كەسایەتێكی تێكۆشەرو نیشتمان و نەتەوە خۆشەویست و دژمن بە ستەمكاران و داگیركەرانی كوردستان بوو.\nلە دوای فەرمانی جیهادی خومەینی دژ بە خەڵكی كوردستان ولە سەرەتای هێرشی پاسداران و هێزە بەكرێگیراوەكانی بۆ سەر كوردستان، مامۆستا مەلا مستەفا چەكی پێشمەرگەیی و دیفاع لە كوردستانی لە شان كردو لە ریزی هێزی پێشمەرگەی سازمانی خەبات وەك فەرماندەێكی ئازاو بە هیممەت لە چەندین شەڕی بەرچاوداو، بەتایبەت لە مقاومەت و شەری 3 سێ مانگەی شاری بانە وەك یەكێك لە فەرماندە لێهاتوەكان بەشداری كرد.\nجێگەی خۆیەتی لە دوای ئازادی نیشتمانیش رێزو وەفامان بۆ تێكۆشانی دڵسۆزانەی مامۆستا مەلا مستەفا هەبێ و یادی بەرزو بەڕێز ڕابگرین.\nجارێكی دیكە سەرەخۆشی خۆم و تێكرای هۆگرانی ڕێبازی سازمانی خەبات ی كوردستانی ئێران بە كەس و كاری ڕادەگەینم.\n31ی خەرمانانی 1398 كۆچی خۆری\nڕێکه‌وت: 2019-09-23 21:16:39


فیلمی پاسكیل دزەكان و حوكمە ئەخلاقییەكان! - بنکەی روناکبیریی گەلاوێژ :: Gelawej\nفیلمی پاسكیل دزەكان و حوكمە ئەخلاقییەكان!\nسینەما Apr 15, 2021\nئەنتۆنیۆ و ژن و دوو منداڵەكەی ڕزگاربو و پاشماوەی جەنگن لە ئیتاڵیایەكی سیخناخ بە فاشیەت\nهەرچۆنێك بێت ئەنتۆنیۆ وەك دەرچوونی یانسیبێك ئیشێكی حكومی چنگ دەكەوێت، ئەوەی مایەی نیگەرانییە ئیشەكە پێویستی بەوەیە پاسكیلێكت پێبێت!\nئەنتۆنیۆ ڕۆژێكی لەبەردەمە بۆ دەستبەكاربوون، ناچار ژنەكەی سەرچەف و كۆمەڵێك بەرگە سیسەمی كۆن ئەنفرۆشێت بۆ كڕینی پاسكیلێك بۆ ئەنتۆنیۆی هاوسەری.\nكڕینی پاسكیلەكە كۆی خێزانەكە دەخاتە نێو هەیەجان و دڵخۆشیەكی بێوێنە، چونكە پاسكیلەكە زامنی دابینكردنی پارویەك نانی ئەخلاقیە بۆ ئەنتۆنیۆ و خێزانەكەی لە زەمەنێك كە دزی و ڕاوە ڕووت پیشەی زۆرینەی ئیتاڵیایە.\nبەیانیەكی زوو ئەنتۆنیۆ هاوشانی لاورۆی كوڕی دەچێتە سەر كارەكەی، دڵی دونیای بەم پاسكیلە خۆشە، ئیشەكەی هەڵواسینی پۆستەرە لەنێو كوچە و شەقامەكانی ئیتالیا، هەتا ئێرە هەموو شتێك ئاسایی دەڕوات، لەپڕ پاسكیل دزێك هەموو هاوكێشەكان سەراوژێر دەكات و پاسكیلەكەی ئەنتۆنیۆ لەپرۆسەیەكی پارتیزانی ئەدزێت، پاسكیلێك كە هەموو دەسمایەی ماڵی بۆ خەرجكرا، پاسكیلێك كە سەرچاوەی ئومێد و پاروێك نان بوو.\nدزینی پاسكیلەكە حەجمانی ئەنتۆنیۆ ناهێلێ، هەموو كون و قوژبنێكی شارەكەی دەگەڕێت، لەدەرگای هەموو كەسێك دەدات بە ئومێدی دۆزینەوەی پاسكیلەكە، كەچی هیچ هەواڵێكی لە پاسكیلەكەی دەستناكەوێت، هەموو چاوەكان لەئاست دزینی پاسكیلەكەی ئەنتۆنیۆ كوێر ئەبن، لێرەوە ئەم ڕووداوە تەواوی ژیانی ئەنتۆنیۆ دەگۆڕێت.\nئەنتۆنیۆ دەیەوێ بە دزینی پاسكیلی كەسێكی دیكە قەرەبوی دزینی پاسكیلەكەی بكاتەوە، لەیەكەم هەوڵدا وەك ئەوەی شار بینایی بۆ گەڕابێتەوە هەموان دەبنە شاهێد بەسەر دزیەكەی ئەنتۆنیۆ، دەگیرێت و بەبێ گوێدانە ئەو هەموو پاڵنەرەی پەلكێشیان كردووە بۆ دزیەكە سەرزەنشت و داركاریەكی باشی ئەكەن.\nئەم فیلمە ناوازەیەی (دێسیكا) هەڵگری دەیان فكرە و ئایدیای جوانە، دیسكا لەم فیلمە پێمان ئەڵێت تۆ چەندە كەسێكی ئەخلاقی و ئاكاری بیت،چەندە پاك و نەزیهـ بیت كۆمەڵگا ئەتكات بە دز و پیاوكوژ و تاوانبار...هتد.\nئەمە جگە لە فەشەلی تاك بەرامبەر حوكمە ئەخلاقییەكانی كۆمەلگا،\nدۆخێك نزیك بەم دۆخەی كوردستان، كاتێك سیستەم هیچ ڕێگایەك ناهێڵێتەوە بۆ ژیانێكی ئەخلاقی، هەرجوڵەیەكیش دژی ئەم بەربەریەتەی سیستەم چێیكردووە، ڕاستەوخۆ لەلایەن دەڵاڵ و وتەبێژانی سیستەم مۆرانەی تاوانبار و لادەر ئەنرێت بەنێوچاوانی كەسەكە!\nلێرەدا پرسیاری سەرەكی ئەوەیە ئایا چ كارێك ئەخلاقییە؟ چ شتێكیش نا ئەخلاقییەكان؟


بۆنی ته‌نهایی، جومعه‌ی غه‌مگینی فه‌رهاد – كولتور مه‌گه‌زین\nبۆنی ته‌نهایی، جومعه‌ی غه‌مگینی فه‌رهاد\nBy كولتور مه‌گه‌زین\t Last updated کانونی دووهەم 2, 2019\nئەمڕۆ ئەم شارە بۆن و تامی ڕۆژانی جومعان و جەژنانی هەولێری هەبوو. تام و بۆنی تەنیایی و بێ کەسی. تامی چۆڵی و غەریبی. دەبوایە چۆن هەستی بۆنکردن و تامکردنم گەڕانەوە بۆ ئەو ڕۆژانە، هەستی بیستنیشم بگەڕێنمەوە ئەو ڕۆژانە. جومعە و جەژن بۆ من یانی تەنیایی و بێکەسییەکی ترسناک.\nلە سەر جادەکان ڕۆژت کردبێتەوە. بێ کار و بێ شۆێن بووبێتی. یان هەر شەوێ لە ماڵی هاوڕێیەکت بەسەر بردبێت و بە ناچاری بەیانیان زوو، بێ ئەوەی بزانی بۆ کوێ دەچی، هاتبیتە دەرەوە. یان لە چەقی شاردا، ماڵت، شوقەیەکی بێ ئاو و پیس و بێ هیچ خواردن و خواردنەوەیەک بووبێت. ئەو شارەش هەولێری پێش دووهەزار و سێ بووبێت. ڕۆژەکەش جومعە، یان یەکەم ڕۆژی جەژن بووبێت. ئینجا بێ ئەوەی بتەوێ دەزانی چەند بێ کەسی و تەنیایی ترسناکن.\nدوای دووهەزار و چوار، کە گەشتیاری شارەکانی دیکەی عێراق ڕوویان لە هەولێر دەکرد، ساڵێک زیاتری ویست تا پارێزگا و شارەوانی توانیان هەندێ لە خاوەنی ڕێستۆرانت و خواردنگە و نانەواکانیان ڕازی بکەن، کە ڕۆژانی جومعەش ڕێستۆرانت و دوکانەکانیان بکەنەوە.\nلە تەنیایی و بێ کەسی نەترساوم، بەڵام لەو ساڵانە جومعان و جەژنان، وەها چمۆڵەیان پیاکێشاوم، ترسی تەنیایی و بێکەسی تا بەردەم مزگەوتەکانی بردووم.\nلە کتێبفرۆشییەکی شاری جەهرۆم بوو، کە بۆ یەکەمجار گۆرانییەکی فەرهادم بیست. ئەو عەسرە کتێبی دەجالی نیتچەم کڕی و کاتێ پارەی کتێبەکەم دەدا لە کتێبفرۆشەکەم پرسی ئەو گۆرانی بێژە کێیە؟ وتی فەرهادە. دەستی بۆ کتێبە دەستی دووەکان ڕاکێشا و وتی ئەو کتێبانە و ئەم چەند کاسیەتە هی براکەمن، دایناوە بۆی بفرۆشم، دەیەوێ بۆ ئیش بچێتە کوێت. منیش کتێبێکی ترم هەڵگرت کە نامیلکەیەکی سارتەر بوو، لەگەڵ کاسیەتەکەی فەرهاد.\nیەک دوو ساڵ لە شوقەیەکی بێ ئاوی لای ئەسواق سیروان دەژیام!!! زۆربەی جومعەکان کە مەلاکان خەریکی خوتبەدان بوون منیش ئەم گۆرانیەم لێدەدا. هەر چەند ئەم گۆرانییەی فەرهاد سیاسییە و پێوەندی بە ڕووداوە سیاسییەکانی ئێرانەوە هەیە. بەڵام بۆ من، ببووە خواردن و خواردنەوە.\nموزیک دەتوانێ هەمیشە تام و بۆنی برینەکانی ڕابردووت بکولێنێتەوە. ڕێک ئالێرەدا من کەسێکی مازۆخیم.\nفایەق سەعید؛ دیڤی و ئازادکردنی خوێندکار\nکەپیتاڵیزمی ئەمڕۆ و بێئومێدی


دەوڵەتی کوردی لەبەر ڕۆشنایی شیکارییەکانی بیرمەندی گەورە مامۆستا (مەسعود محەمەد)دا\nچەپکێک بۆسەر خەرمانەی (گەنجینەی نەتەوەیی کورد)\nبەدەر لە سیاسەتی حیزبەکانی کوردستان، ئەدیبان و هونەرمەندانی کورد ( ئەدیبانیش هەر هونەرمەندن) ڕوونتر، فراونتر و بەماناتر، توانیویانە ئەم تێگەیشتن و دەلالەتە دەرببڕن و خزمەتی بکەن، بە جۆرێک ئەگەر هونەرمەندان فریای زمان، بەتایبەتی و کلتوری کوردی بە گشتی نەکەوتبان، ئەوا چارەنووسی کلتورەکە بەدەست حیزبەکانەوە، دەبووە دەوارە شڕی دەم ڕەشەبای ناکۆکیە بەکۆتایی نەهاتووەکەی ئەوان.\nکوردایەتی وشەیەکە داهێنراوی ئەو سیاسەتە ناکۆکیخوازەی حیزبەکانە کە هەر لە یەکەم ڕۆژی دروستبوونیانەوە، ئەم وشەیەیان لە لاشەی ئەسڵەکە کە (کوردەواری) یە، دابڕی و بەبەرخۆیاندا بڕی و کردیانە وێردی سەر زمانیان و پاساوی هەموو تێکشکانەکانیان، لەو ڕۆژەوە ئێدی ئەم وشەیە کرایە موڵکی ئەوان و تا هات ناشرینتر و بڵحتر پیشاندرا، چونکە شەڕی نێوان سەرکردەی حیزبەکان کە ناویان نابوو( شەڕی برا کوژی، وەک پاکانەیەک بۆ خۆیان)، هەر بەناوی کوردایەتیەوە ئەنجام دەدرا، کوشتنی براو خوشکانی کوردی پارچەکانی تر، هەر بەناوی کوردایەتییەوە ئەنجام دەدرا و....هتد، بۆیە ئەم وشەیە ڕۆژبەڕۆژ دەبووە هۆی لێکدابڕان و درز خستنە ناو جەستەی نەتەوەکەوە، لەبەر ئەو هۆیانەی لەسەرەوە باسم کردن، مانای کارکردێکی پێچەوانەی بووە، چونکە خۆی دەبوو زەمینەی فکریی بێت بۆ یەکخستنەوەی نەتەوەکە.\nبەڵام بیری یەکخستنی نەتەوەکە لای ئەدیبان و هونەرمەندانی کورد، دروستر و فروانتر کاری لەسەرکراوە و شوبهاندن و خزمەت پێکردنەکەش دڵسۆزانەتر و بێخەوشتر بوون، ئەوەتا مامۆستا هێمنی شاعیر ئاوا فراوان و قوڵ و گشتگیر باس لەم فکر و وشەیەدەکات و دەڵێت:\n" کوردەواری ئەی وڵاتە جوانەکەم........"، دەبینین هێمن لێرەدا کوردەواری بە وڵات چوواندووە، کە ئێمەیش دەزانین، وڵات میللەت یا نەتەوەیەک لە خۆ دەگرێ کە زمانی تایبەت و داب و نەرێتی تایبەت بەخۆیان هەیە و ئەو وڵاتەش سروشتی تایبەتی خۆی هەیە، کە لەهیچ جێگایەتی تری ئەم دنیایە ناچێت. کەواتە تێگەیشتنەکەی هێمن کە شاعیرێکی دڵناسکیی هەڵوەدای ئازادیی نەتەوەکەی بوو، لە تێگەیشتنی هەموو حیزبەکان فراوانتر و قوڵترە و کوردەواری شیرینتر و گشتگرترە لە\n( کوردایەتی)، کوردەواری گشتە و کوردایەتی بەشێکی ناقۆڵای دروستکراو، کوردەواری نوێنەری نەتەوەیەکە و کوردایەتی نوێنەری سیاسەتی چەوتی حزبگەلێک.\nئەو حیزبانەی کە بیری نەتەوییان بووە لە کوردستاندا هەوڵیانداوە ئەم هەڵەیە ڕاست بکەنەوە و ئەو بەشە تێکەڵ بە گشتەکە بکەنەوە، وەلێ زۆر بە توندی بەڕەنگاریان بوونەتەوە، چونکە کوردایەتی ببووە کۆمپانیایەکی پشکداریی کە خەڵکانێکی زۆری دەوڵەمەند کردن، ئەو بەرژەوەندییە حیزبی و کەسییانە، هەرگیز بەوە ڕازی نەبوون کە کوردایەتی لە خانەی خۆیدا دابنرێتەوە و شەڕەزۆرەکان بنەماکانیان ئەم بەرژەوەندیانە بوون کە ڕەگیان سنووری پارچەکانی کوردستانی بڕی بوو، لە ڕەگ و ڕیشاڵی بەرژەوەندی هەرێمیی و تەنانەت لەگەڵ بەرژەوەندی دوژمنی کوردیشدا تێکەڵ بوون.\nدوو هۆی بنەڕەتی بۆ دروست نەبوونی دەوڵەتێک بۆ کورد\nبیرمەند و ڕابەریی فکریمان مامۆستا مەسعوود، لە ڕامانە قولەکانیدا بۆ مێژووی نەتەوەکەی و لە خوێندنەوەی دەفتەری هەزاران ساڵەی نەتەوەکەیدا، بە ئەنجام گەل و ڕاستی گەلێک دەگات کە بوونەتە ( فەرمان و ڕاسپاردە) و تێگەیشتن لێیان و بەجێهێنانیان ئەرکە.\nمامۆستا لەمەڕ نەتوانینی کورد بۆ دروستکردنی دەوڵەتێک ئاماژە بە دوو هۆی بنەڕەتی و سەرەکی دەکات کە لەبەر ڕۆشنایی ڕاسپاردەکانیدا، دەتوانین دەستوور گەلێکی لێ هەڵهێنجین وەک هێڵ و بەرنامەی بیرکردنەوە و کارکردنمان:\nنەبوونی ئابوورییەکی یەکگرتووی بەهێزلە ناو کوردا.\nهەڵکەوتەی سەرزەمینی کوردان.\nئابووری بنەمای گەشەکردن و خۆڕانان و دامەزراندنی وڵاتێکی بەهێزە، کە دەوڵەتان و وڵاتانی تر ناچار دەکات، لە داڕشتنی سیاسەتیاندا، بەرژەوەندی هاوبەشی ئەو ئابوورییە بەهێزە ڕەچاو بکەن و هەڵویستی ئەرێنیان هەبێت و هەوڵ بدەن بۆ مامەڵەی بەرانبەر لەگەڵیدا.\nنەتەوەیەک کە ئابووریەکی دابەشکراوی هەبێت، حاڵی شپرزە و هەوڵەکانی بۆ هەر دامەزراندنێک، سست و بێ ئاکام دەبێت و هیچ دەسەڵات و ولاتێکیش، خۆی بە گێژاوی( زیان زۆر و قازانج کەم) ەوە کە لە پلەی نەبووندایە، خەریک ناکات و بەرژەوەندییەکانی خۆی نابەستێتەوە بە ئابوورییەکی پاشکەوتووی نەخۆشەوە، کە تەنانەت خۆی پێبەخێو ناکرێت چ جای ئەوەی چاوەڕێی قازانجی لێ بکەن.\nمامۆستا یەکەم گرفت لەبەردەم دروست نەبوونی سنوورێکی ڕەسمی دانپیانرا و کە نەتەوەی کوردی لە خۆ گرتبا، بە نەبوونی ئابوورییەکی بەهێز لەدەستی کوردا کە خۆی خاوەنی سەرمایەکە بوایە، دەزانێت.\nبیرمەندی گەورەمان ئابووری کوردستان لە هەزاران ساڵەوە تا ئیستا: " بە کانییەک کە سێ جۆگەی لەبەر دەڕوات " دەشوبهێنێ و دیارە کانی ئاواش هەرگیز چاوڕوانی پڕ بوونی لێ ناکرێت.\nئەو وڵاتانەی کە بەشێک لە کوردستانیان داگیر کردووە، هەرگیز ڕێگەیان نەداوە، کە بنەما ئابوورییەکان لە سەرزەمینی کوردستاندا دامەزراو و بەهێز بێت، کانزای فراوانی ئەم خاکەیان وەک ماددەی خاو گواستۆتەوە بۆ کارخانە زەبەلاحەکانی شارەکانی خۆیان و توانا فکریی و تەنانەت جەستەییەکانیان ناچار بە کۆچ کردووە بۆ پایتەخت و شارە گەورەکانی خۆیان، تا سود لە داهێنانە فکریی و زانستی و جەستەییەکانیان بکەن بۆ گەشە پێدانی ئابووریەکەی خۆیان و خزمەتکردن بە خەڵکی خۆیان، تەنانەت ئەو ئابوورییە دزراوەیان داوە بە تفاقی شەڕ و جەنگی قەڵاچۆکردن و ڕەشەکوژیی کوردشیان پێ ئەنجام داوە/ ئەنجام دەدەن.\nلەم لاشەوە لەبەر نزمیی ئاستی وشیاریی و وشیاریی نەتەوەیی خاوەن سەرمایەکانی کورد کە بە پەنجەی دەست ئەژمار کراون، ئەو سەرمایە کەمەش کە لە گیرفانی کوردا بووە، سەرمایەداری جاوچنۆکی کورد، یا گوستویانەتەوە بۆ پایتەختی وڵاتانی داگیرکەری کوردستان، یا مامەڵەیان لەگەڵ سەرمایەدارانی پایتەختدا بووە و قازانجی گەورەیان بە ئابووری دەوڵەتی داگیرکەر گەیاندووە و ئەگەر پێویستیان بە دەستی کاریش بووبێت، ئەوا لە دەستی کاری نەتەوەی سەردەست سوودیان وەرگرتووە و کاریان بە بێانی و تاکی غەوارە داوە نەک بە لاوانی بێکاری شارەکانی کوردستان.\nهەم کاری زاڵمانەی دەوڵەتانی ناوەند و هەم چاوچنۆکیی کەمە سەرمایەداری کورد، بوونەتە هۆی وێرانکردنی بەرهەمی خۆماڵی کوردەواری و کوشتنی فەڕ و پیتی خاکی کوردستان. خاک وەک منداڵیکی ساوایە بە ئاگا لێ بوون و خزمەتکردنی دەگەشیتەوە و بەرهەم دەدات و ئاوادان دەبێتەوە، لە سایەی سیاسەتی ڕەگەزپەرستانەی دەوڵەتانی ناوەند و چاوچنۆکی کەمە سەرمایەدارانی کوردا، خاکی ئەو نیشتمانە بە قەوڵی جوانی ئەدیبانی کورد " ئاوی کەوسەر و خاکی گەوهەرە" وەک هەتیوێکی بیناز تا هاتووە و لاوازتر و بێ توانتر و شڕتر بووە. لە چاوی هەموو تاکێکی کوردا تەمی خەمێکی قوڵ دەبینیت و لەسەر ڕوخساری نێشانە گەلی بێ پەنایی دەخوێنییەوە.\nکورد دەبوو بە ئەندازەی ئەو بەرگرییەی کە بۆتە هۆی مانەوەی هەتا ئیستا لەناو زۆر لە میللەتانی ناوچەکەدا کە لە ناو میللەتی سەردەستدا توانەوە و زمان و کلتوریان بووە بەشێک لە زمان و کلتوری ئەو میللەتە سەردەستانە، بەئەندازەی ئەوە، دەبوو فکری دامەزراندنی ئابوورییەکی کوردستانی مێشک و دەست و بیرکردنەوەی مژوڵ بکردبایە و دانووسانی ئابووری لە سنووری شارەکانی کوردستان تێنەپەڕاندایە و سەرمایەکەی لە گیرفانی کوردەکەدا بهێشتباوە، خۆ میللەتان لە ئاسمان بۆیان دانەبەزی و لە زەوییەوە بۆیان هەڵنەقوڵا، لە بەرگریدا تاوەی ئاسنی ماڵەکانیان تواندەوە و کردیان بە چەک و لە سەرکەوتنیاندا وەک شانە هەنگ و میللەتی مێروولە، کاریان کرد و لە زۆر خۆشی و ئاسوودەیی نەوەیەک و دوو نەوەیان بواردن و وڵاتی سەهۆڵبەندانیان کردە بەهەشت و خوای گەورەش پشتیوانیان بوو، چونکە شایان بەو پشتیوانە ئاسمانی و پیرۆزیانە بوون، ئاوادانکردنەوە کارێکی یەزدانی و فەرمانێکی ئاسمانی و ئینسانییە کە شایان بە ڕێز لێگرتن و سەروەر بوونە.


Kurdîpêdiya - 📅 Krronolojiyay rûdawekan - 08-11\n01020304050607080910111213141516171819202122232425262728293031 - 010203040506070809101112 - 2019201820172016201420132012200419971995199419891986198519841983197719691962196119601945191919181880\n📂 08 November ▾\nوێنەی رۆژ: 08-11-2019\n- لە چوارچێوەی ئۆپەراسیۆنی قڕکردنی سیاسیدا ئازیم یاجان و شەهزادە کورت هاوسەرۆکانی شارەوانی ناوچەی رێگەی ئارمووشی وانوان دەتسگیرکران. هاوسەرۆکانی شارەوانی بۆ بەڕێوەبەرایەتی پۆلیسی وان گواسترانەوە. پۆلیسی تورک باڵەخانەی شارەوانیان گەماڕۆداوە و رێگە بە کەس نادەن بچنە ناو باڵەخانەکەوە.\n- پۆلیس و هێزە ئەمنیەکان لە شاری ئامەدئامەد لە یەک کاتدا هەڵیان کوتایە سەر چەندین ماڵ. لە ئۆپراسیۆنی قڕکردنی سیاسیدا، هەر یەک لە محمد یاڵچین بەڕێوەبەری رێکخستنی (هەدەپەهەدەپە) و عەڵادین زوگورلی و سەڤیجان یاشار ئەندامانی ئەنجومەنی شارەوانی یەنی شەهیر و حیکمەت ئالتوگ و سەنگول داغ کاپانجی ئەندامانی ئەنجومەنی شارەداری ناوچەی پەیاس و ئایسەل توفان ئەندامی دەستپێشخەری دایکانی ئاشتی و کەنان جانپۆڵات راوێژکاری سەمیرا گوزەلی ئەندام پارلەمانی (هەدەپە) دەستگیر کران.\n- بەرەبەیانی ئەمڕۆ و لەکاژێر 02:17 خولەک بوومەلەرزەیەک بە گوڕی 5.9 پلەی ریختەر باکووری رۆژئاوای ئێرانی و پارێزگای ورمێورمێی لە رۆژهەڵاتی کوردستان هەژاند.\n- ناوەندی ڕاگەیاندنی هێزەکانی سوریای دیموکراتیک-قەسەدەقەسەدە لە ڕاگەیەندراوێکدا ئاماژەی بە دەستگیرکردنی سەرچەتەی جەیش الاسلام بەناوی ئیسماعیل زاییم برای محەمەد زاییم کردووە، کە چەتە محەمەد زاییم لە دیمەنێکدا هێرشی سەر تەرمی شەهیدێکی یەپەژەیەپەژە بەناوی شەهید ئامارا ڕێناس دەکرد.\n- لە گوندی مەسعودیە کە دەکەوێتە باشووری رۆژهەڵاتی ناوچەی گرێ سپیگرێ سپییەوە، تانکێکی دەوڵەتی تورکی داگیرکەر لە لایەن شەڕڤانشەڕڤانانی هێزەکانی سوریای دیمۆکراتیکەوە تەقێنرایەوە.\nدانیشتوانی ناوچەی دێرکی سەر بە کانتۆنی قامیشلۆ کاروانێکی هاوبەشی ئۆتۆمبیلە سەربازییەکانی روسیا و تورکی داگیرکەریان بەردباران کرد\n- دوای ئەوەی دانیشتوانی ناوچەی دێرکدێرکی سەر بە کانتۆنی قامیشلۆقامیشلۆ کاروانێکی هاوبەشی ئۆتۆمبیلە سەربازییەکانی روسیا و تورکی داگیرکەریان بەردباران کرد، سەربازەکانی تورکی فاشیست دەستڕێژی گولەیان کرد بە ناو هاوڵاتیانی مەدەنیدا و لە ئەنجامدا هاوڵاتیەک بە ناوی (سەرخوەبوون عەلی) شەهید بوو ژمارەیەکیش لە هاوڵاتیان بریندار بوون.\n- مایک پۆمپیۆ، وەزیری دەرەوەی ئەمریکا داوای کرد کە ئەوروپا هاوکاری کورد بکەن. باسی لەوەش کردووە: سەربازەکانمان لە سوریان و دەمانەوێت ئەوروپاش بێنە پاڵمان بۆ هاوکاریکردنی کورد. هاوکات ئاماژەی بەوەشداوە: دەبێت هاوکاری گەلانی عێراق و لوبنان بکرێت بۆ رزگاربوون لە دەستڕۆیشتوویی ئێران لەو وڵاتانە.\n- شارەداری بۆداپیستی پایتەختی هەنگاریا، لەسەر شوێنی کارەکەی ئاڵای کوردستانئاڵای کوردستان لە ریزی ئاڵای وڵاتان هەڵدەکات و ناڕەزایەتی خۆی بەرامبەر بە هێرشەکانی تورکیا بۆ سەر باکووری رۆژهەڵاتی سووریا (رۆژئاوای کوردستان) دەردەبڕێت.\n1. 👁 سەرۆک پشتیوانی کێیە؟\n1. 👁 بيريفان حسين (شايان صبري)\n2. 👁 سەرخوەبوون عەلی\n3. 👁 شيلان حداد (بنفش جودي)\n- بەهۆی روخانی دیواری خۆڵینی پردێکی شاری سلێمانیسلێمانی، دوو کرێکاری خەڵکی رۆژهەلاتی کوردستان گیانیان لەدەستدا.\n1. 👁 بەحری سەمعۆ (سەفقان ئارداڵ)\n- یان 02-11، کوژرانی محەمەد حەلاق و 11 هاوڕێی پارتی کاری سەربەخۆیی کوردستان، دەنگوباسەکان واڕادەگەیەنن، کە ئەوانە یەکێتی کوشتوونی.\n1. 👁 محەمەد حەلاق\n1. 👁 تاهیر جەلال مستەفا عەبدولڕەحمان\n1. 👁 شەهرام ئەمیری\n1. 👁 ئەنوەر محەمەد فەرەج عەبدوڵا\n1. 👁 Vibration Halsn (Judy R.)\n2. 👁 كانتر هالسن (رستم جودي)\n3. 👁 ڤابیرتۆن هالسن (جۆدی. ڕ)\nوێنەی رۆژ: 08-11-1945\n- داگیرکردنی شاری موسڵ لەلایەن ئینگلیزەکانەوە.\n- کۆڵۆنێل لیچمان، کرایە فەرمانداری موسڵ کە نێوچەکانی هەولێر و دهۆکیشی دەگرتەوە.\n- هێزەکانی داگیرکەری ئێران لە سنە یەکیانگرتەوە، تاوەکو لە دژی شێخ عوبەیدوڵڵا خۆیان ئامادە بکەن.


سێ ئەندامی سپای پاسداران لە پیرانشار کوژران \nسێ ئەندامی سپای پاسداران لە پیرانشار کوژران\nبەپێی هەواڵەکان، دوانیوەڕۆی ئەمڕۆ سێ شەممە، ۱٨ی پووشپەڕ، چوار ئەندامی سپای پاسداران لە نزیک گاراجی سەردەشت، لە شاری پیرانشار لە لایەن چەند چەکدارێکی نەناسراوەوە تەقەیان لێکرا و لەئاکامدا سێ کەسیان بەناوەکانی "حاسڵ ئەحمەدی" ناسراو بە حاسڵە شێت " و " ستار پیرۆتی" و "ئومید مەلازادە " کوژران و یەکێکی دیکەشیان بەناوی شۆڕش قادری بەتوندی برینداربووە.\nبە وتەی چەند سەرچاوەیەکی هەواڵ، حاسڵ ئەحمەدی یەکێک لە ئەندامانی پلەبەرزی سپای پاسداران لە ناوچەکە بووە کە دەستێکی باڵای بووە لە ئەزیەت و ئازاری خەڵکی ناوچەکە و بەتایبەت بنەماڵەی چالاکانی سیاسی و مەدەنی.\nئه‌م بابه‌ته 959 جار خوێنراوه‌ته‌وه


قه‌ڵادزێ هه‌ر قه‌ڵایه و به‌عسیش سه‌رنگوم – Knwe.org\nسەرەکی » ئاراستە » قه‌ڵادزێ هه‌ر قه‌ڵایه و به‌عسیش سه‌رنگوم\nله یادی تاوانی كۆمه‌ڵكوژی و كاولكارییه‌كاندا\nقه‌ڵادزێ، شاره ره‌نگین و ئازیزه‌كه‌ی ده‌ڤه‌ری پشده‌ر و هه‌موو كورستانه، ناوێكی خۆشئاوازه له‌سه‌ر زاران، وه‌ك هه‌ڵكه‌وته‌ی جوگرافی پێگه‌یه‌كی گرنگ و ستراتیژی بووه بۆ شۆڕشه‌كانی كوردو بزووتنه‌وه‌ی رزگاریخوازی گه‌لی كوردستان، خاوه‌ن ناو ناوبانگ و شانازییه‌كی زۆره له‌و رووه‌وه.\nتاوانه‌كانی رژێمی به‌عسی له‌ناوچووی حوكمڕانی پێشووی عیراق به‌رامبه‌ر ئه‌وشاره، نمونه‌ی قێزه‌ونی ئه‌و سیاسه‌ته‌ی ده‌وڵه‌ته داگیركه‌ره‌كانی كوردستانه.\nبه‌عس به‌رده‌وام له خه‌ڵكی ئه‌مشاره‌ی گولله باران كردووه، له‌سێداره‌ی داوه‌و شوێنبزری كردووه، كاولی كردووه و هه‌وڵی تێكدانی هه‌موو كایه‌كانی ژیانی داوه، به‌ڵام هیچكات ئه‌و هه‌وڵانه ئامانجیان نه‌پێكاوه‌و ئه‌گه‌رچی خوێنی زۆر رژاوه، به‌ڵام ره‌وشت و خه‌سڵه‌تی به‌رزی قه‌ڵادزییه‌كان و وره‌ی به‌رزو گیانی خۆڕاگری رۆڵه‌كانی، هه‌ر له ترۆپكدا ماوه‌ته‌وه.\nجگه له‌وانه، قه‌ڵادزێ چه‌ندینجاری دیكه به‌پێی پیلان و به‌رنامه‌ی مه‌ترسیدار له‌سه‌ر ده‌ستی رژێمی به‌عس رووبه‌ڕووی تاوانی گه‌وره‌ی كاولكاری و كۆمه‌ڵكوژی بۆته‌وه، كه ئه‌م باسه‌ی ئێمه تایبه‌ته به‌دوان له‌و كاره‌ساتانه، كه‌میان 44 ساڵ پێش ئێستا و دووه‌میان 36 ساڵ به‌ر له‌ئێستا بووه.\n24/4/1974 چی روویدا\nشاری قه‌ڵادزێ كه له شۆڕشی ئه‌یلولدا ناوچه‌یه‌كی ئازادكراوو بوو، بڕیاری كردنه‌وه‌ی زانكۆی سلێمانی لێدراو خوێندكارانی زانكۆو كارمه‌ندان به‌شی زۆریان له‌ناوچه‌ی پشده‌ر بوون، بینای زانكۆ ته‌رخانكرا، به‌ڵام له سه‌عات نزیكه‌ی 10ی به‌ره‌به‌یانی رۆژی 24/4/1974 چه‌ند فڕۆكه‌یه‌كی سیخۆی رووسی، ته‌یاركراو به چه‌كی قه‌ده‌غه‌كراو، كه بۆمبای هیندی بوو، كه‌وته بۆردومانكردنی شاره‌كه‌و زیانێكی زۆری ماددی و گیانی لێ كه‌وته‌وه.\nژماره‌ی شه‌هیده‌كان گه‌یشته نزیكه‌ی 200 كه‌س له خوێندكارو ژن و منداڵ و هاووڵاتیان، زیاتر له 400 كه‌سیش برینداربوون، به‌شێكی برینداره‌كان بۆ وڵاتی ئێران نێردان، به‌شێكی دیكه‌ش له ناوچه سنوورییه‌كان تیماركران، شه‌هیده‌كان خه‌ڵكی پشده‌رو شاره‌كانی سلێمانی و هه‌ولێر، كۆیه، خانه‌قین، دوكان، رانیه‌بوون.\nچه‌ندین دوكان و ماڵ و بینا خاپووربوون، ته‌نانه‌ت بینای زانكۆش به‌ر بۆردومانه‌كه كه‌وت.\nئه‌و كۆمه‌ڵكوژیه له میدیاكانی فه‌ره‌نساو به‌ریتانیا ده‌نگی دایه‌وه، رۆژنامه‌كانی لۆمۆندی فه‌ره‌نسی و فاینه‌نشه‌ڵ تایمزو گاردیان بابه‌ت و راپۆرتیان بڵاوكردۆته‌وه. به‌ڵام تا ئێستا به‌ته‌واوی ژماره‌ی شه‌هیدان وبرینداره‌كان نه‌زانراوه.\n24/4/1982 مێژوو دووباره بۆوه\nجگه له‌و كاره‌ساته، خه‌ڵكی پشده‌ر پێشتر و دواتریش دووچاری رووداوی كاره‌ساتبار بۆته‌وه، به‌ڵام له كۆڕی تێكۆشان و به‌گژداچوونه‌وه‌ی تاوانكارو دوژمناندا بێ درێغ بوون و باجی سه‌ربه‌رزی و سه‌رسه‌ختی خۆیان داوه، یه‌كێك له‌و رووداوانه تاوانێكی دیكه‌ی به‌عسه كه مێژووی ساڵی 1974ی له 1982 دووباره كرده‌وه.\nخه‌ڵكی پشده‌ر، له یادی تاوانه‌كه‌ی رۆژی 24/4/1974، رێك له رۆژی 24/4/1982دا خۆپیشاندانێكی گه‌وره‌یان ئه‌نجامدا، دوكان و بازاڕ داخران، به‌ره‌و سه‌رقه‌برانی قه‌ڵادزێ كه‌وتنه ڕێ، به‌عس ویستی به‌هێزی سه‌ربازی كۆتایی به خۆپیشاندانه‌كه بهێنێت، به‌ڵام كوڵی به‌جۆشی ده‌روونی خه‌ڵكی برینداری قه‌ڵادزێ دانه‌مركایه‌وه، دوژمن ئه‌وه‌ی له‌ده‌ستیهات كردی و له‌هیچ نه‌سڵه‌مییه‌وه، له ئه‌نجامدا ژماره‌یه‌ك خۆپیشانده‌ر له ژن و پیاو ده‌سگیركران، دوو ئافره‌تیش به‌ناوه‌كانی دایكه ئامینه و خوشكه سنه‌وبه‌ر شه‌هیدبوون.\nئه‌و روداوه كه به راپه‌ڕینی 1982 ناسراوه، جگه له ناوچه‌ی پشده‌ر، سه‌رجه‌م شارو شارۆچكه‌كانی دیكه‌ی كوردستانی گرته‌وه به خوێندكارانی زانكۆی موسڵ یشه‌وه.\nشایانی باسه ئه‌ندامانی رێكخستنه‌كانی یه‌كێتیی نیشتمانیی كوردستان و راگه‌یاندنی شۆڕشی نوێ رۆڵ و نه‌خشی به‌رچاوی گێڕا له جۆشدانی جه‌ماوه‌ر و خۆڕاگرییان به‌رامبه‌ر هه‌ڕه‌شه‌و تاوانه‌كانی به‌عسی حوكمڕان.\nبه‌رده‌وامیی سیاسه‌تی كاولكردن\nبه‌عس به‌رده‌وامبووه له كاولكاریی به‌رامبه‌ر قه‌ڵادزێ، له‌ساڵی 1989شدا دانیشتوانی ئه‌وشاره‌ی بۆ ئۆردوگا زۆره ملێكان راگواست و شاره‌كه‌شی له‌گه‌ڵ زه‌وی یه‌كسان كرد و ته‌واوی ناوچه‌كه‌شی كرد به خاكی قه‌ده‌غه‌كراو.\nبه‌پێی هه‌ندێك به‌ڵگه‌ی خودی حكومه‌تی ئه‌وسای عیراق، به‌رپرسانی ئه‌و ده‌وڵه‌ته وتوویانه ده‌بوو زووتر و زۆرپێش ئه‌وكاته‌ش (1989) قه‌ڵادزێ وێران و چۆڵ بكرایه.\nقه‌ڵادزێی شاره شه‌هیده‌كه‌ی جاران، ئێستا به‌هێمنی هه‌نگاوی ئاوه‌دانی ده‌نێت، وه‌ك ناوه‌ندێكی گه‌وره و گه‌نجینه‌یه‌كی ده‌وڵه‌مه‌نده له بواری رۆشنبیری و هونه‌ری و كه‌لتووریدا كه كاریگه‌ریی شایسته‌یان له‌سه‌ر ره‌وتی رۆشنبیری كوردی هه‌یه.\nبه‌گشتی قه‌ڵادزییه‌كان و پشده‌رییه‌كان، خاوه‌ن چه‌ندین ناوی مه‌زن و شكۆدارن له‌بورای رۆشنبیری، هونه‌ری، سیاسی، وه‌رزشی و له‌كایه‌كانی ژیاندا خاوه‌ن به‌هره‌و به‌رهه‌می به‌رچاون.\n*بۆ ئه‌م بابه‌ته، سودم له ئه‌رشیفه‌كه‌ی مامۆستا (مۆفه‌ق میراوده‌لی) وه‌رگرتووه.


16/10/2021 - 20:21\nموقته‌دا سه‌در سه‌رۆكی ڕه‌وتی سه‌در براوه‌ی یه‌كه‌می هه‌ڵبژاردنه‌كانی په‌رله‌مانی عێراق ئه‌مڕۆ شه‌موو چه‌ند خاڵێكی دیاری كرد بۆ مامه‌ڵه‌كردن له‌گه‌ڵ ئه‌مه‌ریكا و مانه‌وه‌ی هێزه سه‌ربازه‌كانی له عێراق.\nموقته‌دا سه‌در له تویتێكدا كه ئه‌مڕۆ شه‌موو بڵاوی كرده‌وه، ڕایگه‌یاند: له‌سه‌ر ئه‌مه‌ریكا پێویسته له ڕووی دبلۆماسی و سه‌رجه‌م بواره‌كانی تریش، وه‌ك وڵاتێكی خاوه‌ن سه‌روه‌ر مامه‌ڵه له‌گه‌ڵ عێراق بكات.\nسه‌باره‌ت به مانه‌وه‌ی هێزه سه‌ربازییه‌كانی ئه‌مه‌ریكا، جه‌ختی كرده‌وه كه حكوومه‌تی ئه‌مه‌ریكا ده‌بێت ده‌ست به گفتوگۆیه‌كی جدی بكات له‌گه‌ڵ عێراقییه‌كان.\nسه‌در بڵاویشی كرده‌وه، ئه‌گه‌ر ئه‌مه‌ریكا په‌یڕه‌وی ئه‌و مه‌رجانه نه‌كات كه دایناوه سه‌باره‌ت به مانه‌وه‌ی هێزه‌كان و ده‌ستوه‌ردان له كاروباره‌كانی ناوخۆی عێراق، ئه‌وا وه‌ك نه‌یارێك سه‌یری ده‌كه‌ن و وا هه‌ڵی ده‌سه‌نگێنن كه سه‌ربه‌خۆیی و سه‌قامگیری وڵاته‌كه‌مانی ناوێت.\nموقته‌دا سه‌در له تویته‌كه‌دا جه‌ختی كرده‌وه كه ئه‌مه‌ریكا ده‌بێت هه‌موو هه‌وڵێك بدات عێراق له ململانێ هه‌رێمی و نێوده‌وڵه‌تییه‌كان دوور بخاته‌وه.\nهه‌روه‌ها ڕایگه‌یاند: عێراق لایه‌نگری ڕۆژهه‌ڵات و ڕۆژئاوا ناكات، به‌ڵكو گه‌لی عێراق ده‌یه‌وێ به ئاشتیانه بژیت، به پێچه‌وانه‌شه‌وه هه‌ر شتێك دژی ئه‌مه بێت ڕووبه‌ڕووی ده‌بینه‌وه.\nله كۆتاییدا جه‌ختی كرده‌وه كه ئه‌وان ئاماده‌ن مامه‌ڵه‌ی ئابووری و سه‌رجه‌م بوواره‌كانی تر له‌گه‌ڵ ئه‌مه‌ریكا بكه‌ن، به‌ڵام به‌و مه‌رجه‌ی حكوومه‌تی ئه‌مه‌ریكا خاڵه‌كانی سه‌ره‌وه جێبه‌جێ بكات.\nئه‌م قسانه‌ی موقته‌دا سه‌در له كاتێكدایه كه ڕه‌وته‌كه‌ی به به‌ده‌ستهێنانی 70 كورسی وه‌ك براوه‌ی یه‌كه‌می هه‌ڵبژاردنه‌كانی په‌رله‌مانی عێراق دیاری كراوه له كۆی گشتی 329 كورسی په‌رله‌مانی، ڕه‌وته‌كه له هه‌وڵی ئه‌وه‌دایه سه‌رۆك وه‌زیرانی داهاتووی عێراق دیاری بكات و بۆ ئه‌مه‌ش ده‌ستی به گفتوگۆ كردووه له‌گه‌ڵ لایه‌ن و حزبه‌كانی تری براوه‌ی هه‌ڵبژاردنه‌كان.


د. رعد رفعه\nچەندین ساڵە دەزگای ستاندەر لەگەڵ لایەن وحزبەکانی دەرەوەی دەسەڵات هەوڵی دروستکردنی بەرەیێكی نیشتمانی میللی دژی گەندەڵیان داوە، بەڵام بەداخەوە لایەنەكان بەقسە لەگەڵی بونە وبەكرداریش هەنگاوی جدیان بۆ نەناوە.\nئێستا کاتی ئەوەیە ستاندەر ئەو ئەرکە ئەخلاقی ومێژوییە سەرلەنوێ بگرێتە ئەستۆ ودیسان هەوڵی جدی بدات بۆ كۆكردنەوەی گشت لایەن وكەسایەتیە ناڕازی وخاوەن هەڵوێستەكان لەبەرەیەكی نیشتمانی گەل بۆ گۆڕینی ئەو سیستەمە گەندەڵ وناعەدالەتیە.\nخۆ ئەگەر، حزب ولایەنەكانیش ئەمجارە نەهاتنە پێش بۆ ئەم دەستپێشخەریە، ئەوا نابێت ئەو ئامانجە پیرۆزە رابگیرێت بۆ بەرژەوەندی شەخسی وحزبی چەند كەس ولایەنێك، بەڵكو دەبێ كار بۆ ئەم بەرەیە بكات لەناو كەسایەتی وگروپ ورێكخراوە خاوەن هەڵوێستەكان.\nبەڵام دەزگای ستاندەر بژاردەی دروستکردنی حزب رەتدەکاتەوە، چونکە باوەڕی بەزیادكردنی ژماریەكی بێ كەڵك وبارقورسی نیە وپێی وایە دەبێ باری لاری خەڵك سوك بكرێت نەك قورستر بكرێت بە حزبێكی نوێ.\nبنەمای ئەم كارە نوێیەش دەبێت کەسانی بێ پشت و پەنا و سەربەخۆ و تەکنۆکرات وخاوەن هەڵوێست ورابردو پاك بێت.\nدەزگای ستاندەر چەندین ساڵە لە شاری هەولێر خەبات دەکات، ئەندامە خۆبەخشەکانی بەردەوام تووشی ناڕەحەتی و هەرەشە و زیندان بوونەتەوە بەڵام هەرگێز کۆڵیان نەداوە وهەر لە بەرەی گەل ماوەتەوە.\nلە كۆتاییشدا، دەبێ هەولێر پێگەی خۆی بەدەست بێنێتەوە، نەك تەنها بۆ هەولێریەكان، بەڵكو بۆ راستكردنەوەی تێكڕای پرۆسە سیاسیەكەی هەرێمی كوردستان وبنیانانی سیستەمێكی نوێی سیاسی وئەنجامدانی گۆڕانكاری ریشەیی بۆ خزمەتی خەڵك.


ئەدەب 2017-02-16 09:54 کۆمێنت 1815 جار بینراوە\nدەوروبەری ٣٠ مامر و کەڵەشێرمان هەبوون. لێوردبوونەوەیان، هەر بە خوێندنەوەی کتێبی شاکار دەچوو... مرۆ دەیتوانێ شتێ لە ژیانی مامر فێر بێ و هەندێ لایەنی ژیانی مرۆڤی پێ بپێوێ. ئەوانیش دەستوور و سستەمی ژیانی خۆیان هەیە و ئەگەر ئێمە دەست لە ژیانیان وەرنەدەین، بۆ خۆیان بەڕێوە دەچن و دوور نییە فێری فڕینیش بن و لە سەر لقەدار بژین .\nماوەیەک پێش ئێستا، کەڵەشێرێکمان، سنووری کەڵەشێرایەتی تێپەڕاند و ببوو بە کەڵەگا. ڕێی نەدەدا کەڵەشێرەکانی تر تەنانەت بشقووقێنن، چجای بە مامردا بفسن. بەڵام خوا هەقە بەرگریشی لێ دەکردن. چ قودرەت بوو منداڵ توخنیان بکەوێ. بەرگری لە کەڵەشێرە کۆیلەکانیشی دەکرد. نازانم قووقاندن چ جنێوێک یا شەڕخوازییەکە ئەو کەڵەشێرە، ئەوەندە پێی قەڵس دەبوو و پێی قەبووڵ نەدەکرا. پێ دەچێ قووقاندن، کێشەیەکی سەرەکی نێوان کەڵەشێرەکان بێ. ڕەنگە جاڕدان و کەڕەنای شەڕ بێ. ئەو کەڵەشێرە، قووقاندنی لە قوڕگی ئەوانی تردا دەقرتاند. واتە هەموو جارێ کەڵەشێرەکانی تری دەکرد بە کەڵەشێری نیوەقووقە... وەک کەری نیوەزەڕ!. بەرانبەری هەموویان دەوەستایەوە و هەموو مامرەکانی بۆ خۆی قۆرخ کردبوو. هەندێ جار، لێیان دەکردە دووسەرە و لەملاوە پەلاماری مریشکێکیان دەدا و لەولاوە مریشکێک، بەڵام کەڵەگاکە، مەگەر بە دەگمەن، دەنا فریای هەموویان دەکەوت. هەندێ جاریش سۆزی سەری دەکرد و وەک مامر، جووجگەی دەخستنە بن باڵی خۆیەوە و دەیلاواندن. بەڕاستی خەمخۆر بوو. گەورەیی هەر وا دەبێ!. لەمەوە بۆ ئەوە چووم کە دەبێ "کەڵەباب" بێ نەک "کەڵەشێر". مامریش، تا نەبرژێ "مریشک" نییە، بەڵام کە برژا، ئیتر حەیفە پێی بڵێی مامر .\nبە لای خۆمەوە، خۆم بە کەسێکی هەقخواز دەزانم و حەزم بە زۆرداری نییە. گوتم: "با ئەو کەڵەشێرە کەڵەگایە سەربڕین. ژیانی لەوانی تر تاڵ کردووە". ناخم ئەو زۆردارییەی پێ خۆش نەبوو. ویستم یاسا و شەرعی مرۆڤ بە سەریاندا بسەپێنم بۆیە ئینقیلابێکمان ساز دا و سەرمانبڕی. ئیدی بزانە چ قەومانێک قەوما :\nدوای ئەو "کەڵەباب"ە، ناوچەی مامرەکان، شیرازەی تێکچوو. هەر کەڵەشێر بوو و مامرێکی هەڵدەبڕی. ئەگەر کەڵەشێرێک بە یەکێکیاندا فسیبا، چواری تریش، یەک بە دوای یەکدا پەلاماریان دەدا و پێیدا دەفسین. وای لێ هات مامرکان، لە ترسی کەڵەشێر، خۆیان دەپەستایە کولانە و کون و کەلەبەری بلۆکەکان و جێی واوە زەفەریان پێ نەبرێ. پەڕ بە پشتیانەوە نەما. بەو کارەی من، شیرازەیان تێکچوو و ژیان لە هەموو مامرەکان تاڵ بوو، بەڵام خۆ ناکرێ بە فەوتانی کەڵەگاکەیان، دوایان ببڕێتەوە... مامر و کەڵەشێرەکان، بە پەیدابوونی زۆردارێکی تر، ڕەوتی خۆیان وەرگرتەوە، بەڵام تا پەیدا بوو، کەڵەبابەکان یەکتریان خەڵتانی خوێن دەکرد. نازانم بۆچی ئەو شەڕەی لە نێوان خۆیاند دەیانکرد، لە دژی زۆردارەکەیان نەدەکرد!. بەڵام نا!! سستەمی ژیان لە مامرستاندا وایە و هەر دەبێ یەک کەڵەشێر، زۆردار و بڕیاردەر بێ. لە مامرستاندا، سستەمی دیموکراسی کەڵکی نییە !.\nتۆ بڵێی لە بنەڕەتەوە، مرۆڤیش وا نەژیابێ!. ئەدی ئێستاش ئەگەر وردبینەوە ئەو خەسڵەتانە لە مرۆڤدا نابینینەوە؟. وای دەبینم پیاو چەند دواکەوتوو بێ، زیاتر بە کەڵەباب دەچێ. هەمان خەسڵەت لەمرۆڤدا هەیە، بەڵام بە شەرع و یاسا، کە دەستووری کەڵەشێرە کەڵەگاکانن، سنووردار کراوە. کەڵەبەشەری زۆردار، چۆنی بوێ وا دەکا و یاسای بۆ سەرکوێرکردنی ئەوانی تر هەیە، بەڵام هەندێکی تر لە کەڵەبەشەرەکان دەهێڵێتەوە بۆ چاودێری بەر دەرگا و "حیمایە" و "حەرب"... هەر کاتێکیش خۆی بیەوێ، دەیانگۆڕێ. ئەوەیە شەرع و یاسای کەڵەبابی سەگباب !.


٢٢ جار بومەلەرزەلە ٢ شاری روژهه لاتی کوردستانی دا\nدروست کردنی هۆتێل بووە کە ئەو هەوڵە کارێکی نایاساییە.پێویست بە ئاماژەیە کە بەپێی زانیارییەکان، ئەم هەوڵەی شۆرای ئیسلامی شاری سنە بە پشتیوانی محەممەد زارعی...\nکردنی شارەکان؛ بەپێی دوایین گرتە ڤیدیوییەکان چەکدارانی سەر بە ئیتلاعات و سپا لە ڕێگەی لیباس شەخسی و باتۆم بەدەستەکانییەوە هەوڵی ترساندنی خەڵک دەدەن و...\nشارەداریی ئەیوانی بە جەنایەتی ژینگەپارێزی ناوزەد کردووە. ئەو هونەرمەندە کوردە، لە ڕێگای ئەو کلیپەوە داوای لێپرسینەوەی لەو مەسەلەیە لە ڕێگای پارێزگار و ڕاوێژکاری شارەداریی ئەیوان...\nدەکەونە بۆسەی هێزە نیزامییەکانی حکوومەتییەوە و تووشی ئەو ڕووداوە دەبێت. بە وتەی ئەو سەرچاوەیە، ئەو کۆڵبەرە کوردە خێزاندارە و ماوەیەک پێشیش یەکێک لە کچەکانی بە ناوی...\nئێرانیش وتوویەتی: دەبێت ڕێژیمی ئێران ڕێز له خۆپیشاندەران بگرێت. گوترێش له باسەکەیدا ئاماژەی به کوژراو و بریندارەکان و دەسبەسەرکراوان له ڕەوتی خۆپیشاندانەکانی ئێران کردووە و وتوویەتی:...\n٢٢ جار بومەلەرزەلە ٢ شاری روژهه لاتی کوردستانی دا\nهەوالەکان باس لە زۆربوونی مەودای بومەلەرزەکان لە صارە جیاجیاکانی ئێران دەکەن. هەر ئەم مانگە زیاتر لە ٥ جار بومەلەرزەی جیاواز بە گوژمەی زیاتر لە ٦ پلەی ریختەر لە شارە جیاجیاکانی ئێران بە پەپەرتەوازەیی بینراون.\nبەیانی پێنجشەممە، لە دوو پاریزگای ئیلام و کرمانشان کە دەکەونە رۆژهه لاتی کوردستان بە تێکرایی ٢٢ جار بە گوژمەی ٥ تاکو ٦ پلە زەوی هەژاوە.\nشایەتحاڵەکانی ئەو دوو شارە بە سەرسورمانەوە باس لە بومەلەرزەکان دەکەن و دەلێن ٥ چرکە پێش بومەلەرزە هەست بە دەنگی تەقینەوەیەکی زۆر و روناکییەکی بەخۆر کراوە و دواتر زەوی هەژاوە و گاومانیان لە ئاسایی بوونی بومەلەرزەکان هەیە.\nشایەنی باسە، هەر ئەم شایەتحالانە لە زاری سەرباز و فەرماندەکانی سوپای پاسداران باس لە ئەگەری شەقبوونی زەوی لەو ولاتە دەکەن و دەشلێن ئامادەکارییان بۆ ئەم ئەگەرە کردووە کە زەوی بە حەجمێکی زۆر گەورەوە شەق ببێت.


کەنەدا.. لە رووداوێکی ئاگرکەوتنەوەدا مێردمنداڵێکی کورد گیانیلەدەستدا\nلە رووداوێکی ئاگرکەوتنەوەدا لە وڵاتی کەنەدا، سێ ئەندامی خێزانێکی کوردی خەڵکی سلێمانی برینداربوون و دوای دوو رۆژ لە رووداوەکە و بەرەبەیانی ئەمڕۆ بەکاتی کوردستان، تەرمی مێردمنداڵێکی ئەو خێزانە لەژێر داروپەردوی خانووەکەدا دەرهێنرا.\nپۆلیسی هەرێمی یۆرکی وڵاتی کەنەدا رایگەیاند، بە هۆکارێکی نادیار، ئێوارەی رۆژی یەکشەممە ئاگر لە یەکێک لە ماڵەکانی ئەو ناوچەیەدا کەوتووەتەوە و بەهۆیەوە ماڵێک بە تەواوی رووخاوە دوای رووداوەکە هەریەک لە ژیر حەمیدی شەش ساڵان و ئەحمەد حەمیدی ١٤ ساڵان و چیا حەمیدی دایکیان کە تەمەنی ٤١ سەڵە، رەوانەی نەخۆشخانەی ناوچەکە کراون، گەڕان بۆ دۆزینەوەی ئاران حامیدی ١٢ ساڵان دەستیپێکردووە و بەرەبەیانی ئەمڕۆ لە ژێر داروپەردوی ماڵەکەدا دەرهێناوە.\nهاوکات، پۆلیس ئاماژەی بەوەکردووە، لە کاتی رووداوەکەدا تاهیر حەمید باوکی منداڵەکان لە ماڵەوە نەبووە بۆیە لە رووداوەکەدا سەلامەت بووە و تاوەکو ئێستا هۆکاری رووداوەکەش دیارنییە بەهۆی تەقینی غازەوە بووە یان چ هۆکارێکی دیکە بووە.\nبەشدار عەلی، کوردێکی دانیشتووی کەنەدا و ناسراوی ئەو خێزانە بە ئێن ئاڕ تی راگەیاند، هۆکاری درەنگ دەرهێنانی تەرمی ئەو مێردمنداڵە بۆ ئەوە دەگەڕێتەوە، لە ژێرخانی ماڵەکەدا بووە و بۆ دەرهێنانیشی شارەوانی ئەو ناوچەیە ناچاربوون ماڵی دراوسێکانیان بڕوخێنن.\nوێنە.. ئاران حەمید، ئەو مێرمنداڵەی لە رووداوەکەدا گیانیلەدەستدا\nلەلایەکی دیکەوە، شایەتحاڵانی رووداوەکە بە میدیاکانی کەنەدایان راگەیاندووە، گوێبیستنی دەنگی تەقینەوەیەکی گەورەبوون لە یەکێک لە ماڵەکانی ئەو ناوچەیەدا.


بیست و شەشەمین یاد و ڕێزنان لە تێکۆشانی یەکێک لە ھونەرمەندانی کاروانی بەرەو جیھانێکی ناچینایەتی (کاروان عوسمان) – Dengekan\nبیست و شەشەمین یاد و ڕێزنان لە تێکۆشانی یەکێک لە ھونەرمەندانی کاروانی بەرەو جیھانێکی ناچینایەتی (کاروان عوسمان)\nbyHazhen\tOctober 1, 2017\tGeneral, Opinion, Slider\n٣٠ی سێپتەمبەری ٢٠١٧…..\nبەرایی، ئەوەی کە لێرەدا من دەخوازم بیڵێم و دەریبڕم، بەس ھەستی کەسیی خۆم و داکۆکیکردنە لە قوربانییەکی سیناریۆ ڕامیارییەکانی دیکتاتۆریی و بەرەھەڵستکارە چەکدارەکانی، داکۆکیکردنە لە کاروان ئوسمان و ھاوڕێکانی، بە دیاریکراوی کاروان ئوسمان چ وەك کەسێتی تایبەت و چ وەک ھونەرمەند. دەکرێت من ھەڵەبم و ھەر کەس ئازادە ئەم ھەوڵەی من چۆن دەخوێنێتەوە، بەڵام من ناتوانم خۆم گێلبکەم و گوێ لە ھەست و ھاوارەکانی ناخی خۆم نەگرم، کە کاروانەکان پێکرا من بۆ دەنگھەڵبڕین بانگەوازدەکەن. پێویستە ئەوەش بڵێم، کە من کاروان ئوسمان وەک کەسێک لە نزیکەوە ناناسم و ھیچ نزیکایەتییەکی خێزانی لەنێوان من و ئەو نەبووە و تاکو ئێستاش ھیچ پەیوەندییەك لەنێوان من و ئەندامانی خێزانەکەی ئەو نەبووە و نییە، ئەوەی بۆ کاروان و ھاوڕێکانی ئەنجامیدەدەم، ئەرکێکی ویژدانی و مۆڕاڵیی سەر شانی منە بۆ ھەر قوربانییەکی دیکەی دەستی بەعس و بزووتنەوەی چەکداری و جەنگ.\nئەی ھاوئامانج و ھاوچین و ھاودەری منی بە زیندوویی ھێڵڕاو بۆ زیاتر چەشتنی خەمی مەرگی ئازیزانی وەک تۆ و دیتنی زیاتری دیمەنی ورد و خاشبوونی ئێسک و پرووسکی نەداران و بێدەسەڵاتانی جیھان، ئەی ئەو کەسەی کە تاکو ئێستاش پاش بیست و شەش (٢٦) ساڵ، ھێشتا خۆت و ئەندامانی خێزانەکەت و ئازیزان و ھونەر و ھزری ئازادیخوازانە و یەکسانیخوازانە و دادپەروەرییخوازانە و خیاڵ و خەونبینت بۆ کۆمەڵی ناچینایەتی، بەردەوام باجی تاوان و تۆمەتێک دەدەن، کە ڕۆژگارە ڕەشەکان و دەستە شاردراوەکانی (ئەو دیوی چیا) زەمینەسازی بوون و ئامانجی ئاوا سیناریۆیەک بەس تەنیا دەست و پەنجەی ھونەریی تۆ نەبوون، بەڵکو ھەر ئاوا ئامانجی لێدان بوو لەو ڕێبازە ھونەرییەش بوو؛ کە تۆ تازە خەریکبووی دەتھێنایە نێو کۆمەڵی کوردان. ئاوا تاوان و تۆمەتێک بۆ ناشیرینکردنی تێکۆشان و جیھانێک بوون، کە تۆی بێباوک؛ کە تۆی ھەژار؛ کە تۆی کرێچی؛ کە تۆی ئەویندار؛ کە تۆی ھونەرمەند؛ کە تۆی ئازادیخواز؛ کە تۆی خەمخۆری منداڵانی ڕووتەڵە و برسی جیھان؛ کە تۆی شەیدای پیاسەی کاتی خۆنیشتنی کەناری دەریا لەتەک دڵدارەکەت؛ کە تۆی ھاندەر و بانگەوازکەری یاخیبوون و گۆرانیگوتنی منداڵان بۆ ئازادی لەسەر شانۆی شەقامی شارەکان و بەری ڕوبار؛ کە تۆی پەیامدەری دونیای ناچینایەتی؛ دونیایەک بەبێ خاوەنکار و سەروەر؛ بەبێ سەرۆکی خێڵ و سەرۆکی پارتیی و سەرۆکی وڵات و بەبێ جەنەڕاڵ؛ دونیایەک کە ھەمووان لەوێدا تەنیا مرۆڤن و بەس، بەبێ ئاوەڵناوە ئایینی و ئێتنیی و ڕەگەزیی و نەژادی و شوناسە دەستکردە ڕامیارییەکان، مرۆڤایەتی بەرەو لووتکەی ڕۆشنبیری و کولتوورێکی بەرزی مرۆیی دەبات، تەنیا حەز و ئارەزوو و داخوازییە ھاوبەشەکانیان کۆیاندەکاتەوە و کۆمەڵ پێکھاتەیەکی ئارەزوومەندانە دەبێت و “سەر سەریشمان تاکو چاوبڕکا، بێجگە لە ئاسمان ھیچی دیکە نییە”.\nئەم ڕۆژ و ئەم ساڵ وەک بیست و پێنج ساڵی ڕابوردوو لە ھەر شوێنێکی دونیا بم و تاکو دەمێنم، بۆ ئامانجەکانی تۆ کڕنووشدەبەم و سەری ڕێز و ستایش بۆ خۆت و ھونەر و ھەڵوێستە ئازادیخوازییەکانی تۆ دادەنەوێم و بە ھەموو ئەوانەش کە لە دەمی دەسەڵات و قەرەباڵخییەوە بڕیاردەدەن و ئەوانەی لەنێو بڕیاری دادگە و لێکۆڵەرانی بەعسی بۆ ڕاستییەکان دەگەڕێن، بە دەنگی بەرز دەڵێم خۆزگە ھاوڕێ کوژراوەکەی تۆ، ئازیز و قوربانی نەخشەی ڕامیاران (موحەمەد خۆرشید) برای من و باوکی من بووایە، تاکو بە ھەموو دەمھەڕاشەکانی بازاری نەزمی چینایەتی بڵێم و نیشانبدەم، سەرباری ھەموو تۆمەتەکان و ھەموو گومانەکان و ھەموو ھەوڵە ڕامیارییەکان بۆ بەعسییانە دادگاییکردنەوەی ھەر سات و ھەر ڕۆژە و ھەر ساڵەی ئێوە (کاروان ئوسمان) و (ئیسماعیل سەکران)، لێرەوە ھاوارمدەکرد (کاروان ئوسمان) باجی بیرکردنەوە و ھەڵوێست و ھونەرە یاخییەکەی خۆی داوە و بێجگە لەوە ھیچ شتێک نییە، مرۆڤێکی ئاوا بەرز بکاتە بکوژی یەکێک لە ھاوڕێ و ھاوبیر و ھاوکار و خۆشەویستترین ھاوەڵی خۆی، کەسێک (موحەمەد خۆرشید)، کە تەنیا کاروان ئوسمان و ئیسماعیل سەکران و گیتار و ھونەرە شۆڕشگێڕییەکەی ئەوان دەکاتە ھاوڕێ و ھاودەمی خۆی.\nمن نازانم، ئەو ھەڵبەستە|ھۆنراوەی خوارەوە ھی چ نووسەرێکی بوێر و شۆڕشگێڕ و بە ویژدان و خۆھوشیارە، بەڵام بە سروودکردن و چڕینی ئەو ھەڵبەستە لەو ڕۆژگارەدا کە [نا]گوتنێک بەس بوو بۆ لەسێدارەدان و تاوانبارکردنی ھەر عێراقییەک. ئەودەم بەپێچەوانەی ئەو ھونەرمەندانەی کە دوا ئومێدی خۆیان بە لوولەی چەکە ھەڵھاتووەکان گرێدابوو بە (ھۆ برای کاروانچی) و (ھۆ کاکی پێشمەرگە) چەکدارە ئاشبەتاڵکردووەکان بۆ بردن لەتەک خۆیان بانگدەکەن. ڕێک ئا لەو کاتەدا (کاروان ئوسمان) و ھاوڕێکانی (ئیسماعیل سەکران) و (موحەمەد خۆرشید) و …تد کۆمەڵێک سروود و گۆرانی ئامادەدەکەن و سروودی (بھێنە پێش چاو، سەر سەریشمان بێجگە لە ئاسمان ھیچی دیکە نەبێت)، کە (ئەلف تاکو یا) دژایەتکردن و ھاندانە بۆ بەرەنگاریکردنی کردەوەکانی بەعس و سیستەمی داگیرکاری و بانگدانە بۆ ماف و ئازادییە سرووشتییەکانی مرۆڤ و ھەڵکردنی ئاڵای ئازادی و یەکسانی و دادپەروەریی و خۆشەویستییە لە ڕۆژگارێکدا، کە کیمیاباران و ئەنفال جوتیاران و گوندنشینان قڕدەکەن و بزووتنەوەی چەکداری وەک پێشینە مێژووییەکەی بەرەو باوان ڕەودەکات و ئا لەو کاتەدا بەداخەوە بە سیناریۆیەک موزیکژەنی ئازادخواز (موحەمەد خۆرشید) دەکوژرێت و ھاوڕێ و ھاوبیرەکانی (کاروان و ئیسماعیل) بە تۆمەتی کوشتنی ئەو تاوانباردەکرێن و بە سێدارە سزاوادەکرێن، بکوژ وەک بەرزەکی بابان دەردەچێت و تاجی کوردایەتی لەسەر دەنرێت و بە وجۆرە “بە بەردێک چۆلەکە ئازادیخوازەکان دەکوژرێن*”، بەداخەوە ئەو کات و ئێستاش ھەر ئاوا، نەک ھەر ھەڵوێست و بیرکردنەوە و ئامانجی کاروان و ئیسماعل بەو تۆمەتە لەبیربردرانەوە، بەڵکو ئامانج و ھەڵوێست و بیرکردنەوەی ئازادیخوازانەی جوانەمەرگی قوربانیکراو (موحەمەد خۆرشید) کەوتە ژێر تەپوتۆزی ئەو ڕۆژگارە تاریکە، کە ئەویش ھاوبیر و ھاوئامانج و ھاوخەونی (کاروان ئوسمان) و (ئیسماعیل سەکران) بوو و بەشداری کارەکانی ئەوان بووە**.\nلێرەدا ناچمە سەر وردەکاریی دیتن و بۆچوون و ھەستی من، بەداخەوە بەو جۆرەی کە بە خۆم و کاروان ئوسمان و موحەمەد خۆرشید و ئیسماعیل سەکران و خوێنەران بەڵێنمدابوو، کە ئەم ساڵ بۆ ئەم ڕۆژە بابەتێکی شیکاریی ئامادەبکەم، نەمتوانی و لەبەرئەوە داخوازیی بەخشین دەکەم، چونکە گرفتاری دوو ھەفتەی ڕابوردوو و ئازاری دەست و پەنجەکانم و ھەندێک کاتگیریی چاوەڕواننەکراو لە ئەنجامدانی بەڵێنەکەم دوایخستم. بەڵام بەدڵنیاییەوە ھەر ئەو بەڵێنە ئەنجامدەدەم و وەک ئەرکی سەرشانم و وەفاداریی خۆمم بۆ کاروان ئوسمان و ھاوڕێکانی کە پێشەنگ و تەنیا تیپی موزیکی و ھونەرمەندانێکی شۆڕشگێڕی ھزر سۆشیالیستیی کوردی-زمانی ئەو ڕۆژگارە بوون و تەنیا کەسنێک بوون، کە ڕەخنەریان لە ئاشبەتاڵی بەرەی کوردایەتی ھەبوو و گۆرانی و سروودەکانی کاروان ئوسمان [نموونەیە ئەو سروودەی خوارەوە]، ھەم ڕەخنەبوون لەوانەی پێش پاسدار دەکەون و ھەڵەبجە دەکەنەنە بەرەی جەنگی عیراق-ئێران و خەڵکی قەرەداخ و گەرمیان و دەشتی ھەوڵیر و بادینان دەخەنە بەردەم تەڵەی ئەنفال و بەخۆشیان وەک بەرزەکی بانان و لە شێوەی ئاشبەتاڵەکەی ساڵی ١٩٧٥ بەرەو ئوردووگەکانی ئێران و تورکیە و سوریە ھەڵدێن و خوێنی پێنج ھەزار ھەڵەبجەیی و نزیکەی سەد و ھەشتا (١٨٠) ھەزار گوندنشین و جوتیاری ئەنفاڵکراو دەکەنە سەرمایەی ڕامیاریی و ئامرازی کۆکردنەوەی ملیۆنان دۆلار بەناوی کۆمەک بۆ ئاوارەکانی ھەڵەبجە و گەرمیان و بادینان …تد\nکاتێک ھەڵەبجە کیماباراندەکرێت، کاتێک گەرمیان و بادینان ئەنفالدەکرێن و سەرانی بزووتنەوەی کوردایەتی بەرەو ھەندەران ڕەودەکەن، کاتێک شەقامەکانی شاران دەبنە شانۆی نماییشی ئەنفالکرانی جوتیاران و گوندنشینان و چۆکی نائومێدی گشت سەردەمە تاریکەکان لەسەر سنگی خەڵکی نەدار و بێدەسەڵات دەچەقێت، لەو کاتەدا کاروان و ھاوڕێکانی خەڵک و ھونەرمەندان بۆ بەرەنگاریکردن و ھەڵبژاردنی ئەڵتەرناتیڤی گونجاوتر و شۆڕشگێرانەتر بانگەوازدەکەن:\nخوێن لە چاوی ماتی شەوا \nلە شەقامی چۆڵی خەوا \nخوێن لە لاشەی شەھیدەکان \nخوێن لە پۆستەی ڕەشەباکان \nکاتێ بەردتان لە دەستا بوو\nماریش پۆپەی لەسەر بەردی ئاشپەستێ بوو \nلوولەی تفەنگی چەوساوان\nئەی ئەوانەی کە دڵتان \nئەوەندە خۆی خواردەوە\nھەتاکو کرمی ھەڵھێنا \nھەر نەتاندی شەوی ڕەشی ھەڵەبجەمان\nچ خۆرشیدێکی داھێنا \nلە شارەکان، بەری ڕوبار\nبەردی شانۆی گەمارۆیە \nھەموو مناڵانی برسی\nفێربوون کە گۆڕانی بڵێن \nبەڵام کوانێ دەست و پەنجەی ھونەرییتان \nلە کاتێکا لوولەی تفەنگ ڕاستە ڕێیەکیش ھەڵناکا \n* سیناریۆی کوشتنی جوانەمەرگ (موحەمەد خۆرشید) و تاوانبارکردنی ھاوڕێکانی خۆی (کاروان ئوسمان) و (ئیسماعیل سەکران) لە ھەمان سیناریۆی کوشتنی نووسەری تورکی-زمان (سەباحەدین عەلى) دەچێت، بە کەمێک دەستکارییەوە و دەشکرێت لەو سیناریۆیە کەڵکوەرگیرابێت؛ [ نووسەرى بەناوبانگ (سەباحەدین عەلى) کە بەرھەڵستکارێکی ئیمپراتۆریی ئوسمانییەکان بوو، بە فێڵ و تەڵەکە لەسەر سنوورى بولگاریا لە کاتى هەڵهاتنی، ئەویان کوشت. ئەوەندە (سەباحەدین عەلى) خرایە ژێر فشاری دەروونی و فیزکی ئەوەندە، تاکو دوا جار ناچاربوو، کە بەرەو ھەندەران ڕابکات و ئەو کات لەسەر سنوورى تورکیە- بولگاریا بەدەستى یەکێک لە بەکرێگیراوانی دەوڵەت ئەو کوژرا و پیلانگێڕان، بەسەرھاتی کوشتنی (سەباحەدین عەلى) ئاوا نیشاندەدەن، کەسێک ئەوی کوشتووە، کە ھاوڕێ و ھاوگەشتی ئەو بووە و لەبەر چاوبڕینە پارەیەکەی ئەوى کوشتووە!\n کوژرانی سەدان ھەزار ھەزاران کەس بە کیمیاران و ئەنفال\n بێدەنگیی ناچارییانەی شەقامی شارەکان بە ھۆی سەرکەوتگەریی ئەو سەردەمە\n کیمیاباران و ئەنفال وەک پەیامی بەعس بۆ خەڵکی ئازادیخواز\n مار ئاماژەیە بۆ دەوڵەتی عیراق و فەرمانداریی بەعس\n گیرۆدەبوون و تێکشکانی فەرمانداریی بەعس لە ساڵ و مانگەکانی کۆتایی جەنگی عیراق ئێران\n ئاماژەیە بۆ بەرەنگاری ڕزگاریخوازانەی خەڵک لە شێوەی بزووتنەوەی چەکداری و بە شێوازێکی تێکشکاو و نیگەتیڤی دەبینێت و ھیچ ئومێدێک لە ئەو بەدیناکرێت\n ئاماژەیە بۆ کەسانی ئازادیخواز\n نائومێدی و کوژران و زیندەبەچاڵ بوون لە بیابان\n دەنگدانەوەی کیمیابارانی ھەڵەبجە و دەرکەوتنی فاشیزمی دەوڵەت و دیکتاتۆریی بەعس و سەدام حوسەین\n تێپەڕبوونی کاروانی ئەنفاڵکراوان بەنێو شاری کەرکووک\n منداڵانی برسی ھوشیاربوونەتەوە و ھوشیاریی چینایەتی سەریھەڵداوە\n ڕەخنە لە بێدەنگی ھونەرمەندان و نووسەران و بانگەواز بۆ شێوازێکی دیکەی تێکۆشان لەنێوەندی شارەکان\n تێکشکانی بەرەنگاریی گوندەکان و ئاشبەتاڵی بزووتنەوەی چەکداری و زیانبەخشیی بزووتنەوەی چەکداری\n** زانستکاران بە ئاوا سەرەنجامێک گەییشتوون، کە دەنگ لەنێو چینەکانی ھەوا دەمێنێتەوە و ھەرگیز وننابێت، خۆزگە کاتی کوشتنی ئازیز و جوانەمەرگ (موحەمەد خۆرشید) و لەسێدارەکانی (کاروان ئوسمان) و (ئیسماعیل سەکران) و ئێستا مرۆڤایەتی بەو تەکنۆلۆجی و توانایە بگەشتایە، کە دەنگەکانی ئەو ڕوداوانە بگێڕدرێنەوە و بکرێنە بەڵگەی شکارکردنی تاوانەکە، تاکو ڕاستی و درۆیی زۆربەی تاوانە بێ ئەژمارەکانی ئەم سەردەمە پڕ دڕندایەتییە دەربکەوتایە.\nبۆ گوێڕاگرتن لەو سروودەی سەرەوە بە دەنگی ھونەرمەندی جوانەمەرگ (کاروان عوسمان)، لەسەر ئەو لینکەی خوارەوە کرتەبکە\nPrevious دیدێكی ڕه‌خنه‌یی بۆ كتێبی_ كورد له دیدی سوێدییه‌كانه‌وه … سه‌دیق سه‌عید ڕواندزی\nNext هێما وه‌ك ناسنامه‌ی ده‌ق … سه‌روه‌ر حه‌سه‌ن محه‌مه‌د\nلاوكى هه‌ڵه‌بجه مه‌نيفێستى مه‌وجووديه‌ت و ئازار* … عه‌لى مسته‌فا*\nیادی تاوانی کۆمەڵکوژی گەلی زیلان (دۆڵی خوێن) … د.ناجح گوڵپی\nNov 26, 2016\t0\nخواستی نه‌ته‌وایه‌تی و ویستی ئۆلیگارشی …8 … نەجمەدین فارس حەسەن


تشرینی یەکەم 19, 2020\nفیلمی سینەمایی "کۆچەری بچکۆل" لە دەرهێنانی "بەتین قوبادی" لە بەشی پێشبڕکێی "دەرهێنەرە نوێیەکان" لە چل و چوارەمین خولی فیستیڤاڵی نێودەوڵەتی فیلمی "سائۆ پائۆلۆ" نمایش دەکرێت.\nفیلمی سینەمایی کوردیی "کۆچەری بچکۆل" The Little Refugee لە دەرهێنانی سینەماکاری کورد "بەتین قوبادی"، لە بەرهەمهێنانی "محەمەد ئەحمەدی" و بەرهەمی هاوبەشی وڵاتانی ئێران و تورکیا لە ساڵی 2019؛ لە یەکەمین بەشداریی نێودەوڵەتی خۆیدا لە بەشی پێشبڕکێی "دەرهێنەرە نوێیەکان" لە چل و چوارەمین خولی فیستیڤاڵی نێودەوڵەتی فیلمی "سائۆ پائۆلۆ" São Paulo لە وڵاتی بڕازیل بە شێوەی ئۆنلاین نمایش دەکرێت.\n"کۆچەری بچکۆل" دووهەمین بەرهەمی بڵندی سینەمایی "بەتین قوبادی" دوای فیلمی سینەمایی "مەردان" دێتەئەژمار کە لە ساڵی 2015 نوێنەری وڵاتی عێراق لە هەشتاد و حەوتەمین خولی رێوڕەسمەکانی خەڵاتی سینەمایی ئۆسکار بوو و دوای نمایش لەسەر پەردەی سینەماکانی وڵاتانی جیهان و بەشداریی لە فیستیڤاڵە جۆراوجۆرە نێودەوڵەتییەکان لە ئاستی دنیادا، لەوانە: سی و نۆیەمین خولی فیستیڤاڵی نێودەوڵەتی فیلمی "تۆرێنتۆ" لە وڵاتی کەنەدا، چل و یەکەمین خولی فیستیڤاڵی نێودەوڵەتی فیلمی "سیاتێل" لە وڵاتی ئەمەریکا، چل و پێنجەمین خولی فیستیڤاڵی نێودەوڵەتی فیلمی "گۆوا" لە وڵاتی هیندستان، سی و هەشتەمین خولی فیستیڤاڵی نێودەوڵەتی فیلمی "گۆتێنبێرگ" لە وڵاتی سوید، سی و هەشتەمین خولی فیستیڤاڵی نێودەوڵەتی فیلمی "میلی والری" لە وڵاتی ئەمەریکا، چواردەیەمین خولی فیستیڤاڵی نێودەوڵەتی فیلمی "ئەستەنبووڵ" لە وڵاتی تورکیا و .. هەروەها چەندین خەڵاتی گرینگی نێودەوڵەتیشی بەدەستهێناوە.\nهەندێک لە ستافی فیلمی سینەمایی "کۆچەری بچکۆل" بریتین لە:\nنووسەری سیناریۆ و دەرهێنەر: بەتین قوبادی، راوێژکاری سیناریۆ: مەرزیە خوش تەراش، بەڕێوەبەریی وێنەگرتن: مورتەزا نەجەفی، وێنەگری بەشی تورکیا: جەعفەر ئەسڵانی، مونتاژ: هایدە سەفی یاری، دەنگهەڵگر: محەمەد موختاری، دیزاینی سەحنە: موڕتەزا فەربود، دیزاینی جلووبەرگ: ئیلهام موعین، دەنگدانەر: بەهمەن ئەردەڵان، میکیاج: مەحموود دێهقان، بەرپرسی پلان: گوڵڕیز ئیحتیاتی، موزیک: بابەک میرزاخانی، بەرپرسی تەدارەکات: ئیسماعیل میرزایی، چاککردنی ڕەنگ: سامان مەجدوەفایی، یاریدەدەری دەرهێنەر: محەمەد کاشی، مستەفا هادی، مونشی سەحنە: مونا پیرایش، رووناکی: عەلیڕەزا ئەفشاری، فۆتۆگرافەر: سومەیە جەعفەری، دیمەنە تایبەتەکان: عەلی تەسدیقی، بەرپرسانی بەرهەم: میلاد خوسرەوی، بەهرام سەربازی، بەرهەمهێنەر: محەمەد ئەحمەدی، بەڕێوەبەریی ڕاگەیاندنی گشتیی: مەنسوور جیهانی و مەنووچێهر جیهانی، بەرهەمی هاوبەشی وڵاتانی ئێران و تورکیا، ساڵی بەرهەمهێنان: 2019 بووە.\nدواترین دەستکاریکردن لەسەر دوو شەممە, 19 تشرینی یەکەم 2020 06:39\nكیلیمانجارۆ.. فریادرەسێك بۆ وڵاتەكەی تەنزانیا\nحەوتەمین خولی فیستیڤاڵی فیلمی کوردی "یۆتۆبۆری" لە وڵاتی سوید بەڕێوەدەچێت\nلە هەولێر كورتە فیلمی "سەرەو خوار" بەرهەم هات


ئەگەر ئەتەوێ نەتەوەیەک لەناوبەری پەروەردەو زمانەکەی بکە بە ئامانج\n8/17/2020 5:40:00 PM 258 جار خوێندراوەتەوە\nپەروەردە و فێڕ کردن واتا رێکخستنی رەفتای مرۆڤ بۆ ئامانجێکی مەبەست.\nزمانیش کلیلی گەشتنە بە مەبەست، جا ئەگەر ئەتەوێ نەتەوەیەک لەناوبەری زمانەکەی بکە بە ئامانج.\nخۆ ئەکرێ پێچەوانەکەشی ڕاستبێ، واتا حیزب و دەسەڵاتی کوردی هەر چوار پارچەی کوردستان ئەیانتوانی وە ئێستاش ئەتوانن زمانێکی کوردی ستاندەر بۆ هەر چورا پارچەو هەموو کوردێک لە هەرشوێنێک بێت بکەن بە مەبەست و لایەنیکەم بۆ فەوتان و لەناوبردنی کورد و کلتور و خاک و زمانەکەشی بەتایبەت لەو شوێنانەی کە بە فارسی کردن و تەعریب و تەتریک هەوڵی دابڕان و داگیرکردنی خاکی کوردستان ئەیرێت.\nخۆ پاریزی خۆ بە زیندووی هێشتنەوە لە ڕێی کارکردن بۆ زمانێکی ستاندەری کوردی یەکێكە لە ڕێگا سانایانەی کە بەبێ خوێن ڕشتن و شەڕ و ئاژاوە ئەتوانرێ دژایەتی هەر هەوڵێکی داگیرکاری و بچوکردنەوەی کورد و خاکەکەی بکات.\nپەرورەردە: مێژووی پەروەردە بۆ سەردەمی کۆن ئەگەڕێتەوە و سەردەمێک خوێندن تەنیا بۆ کەسانی ئەشراف و دەوڵەمەند بوو، پاشان هێدی هێدی بوو بە پێویستییەکی هەر گرنگی مرۆڤ بۆ دەستەبەرکردنی کۆمەڵگەیەکی هۆشیارتر.\nئەوەی کە ئەڵێن پەوەردە و ڕاهێنان لە ئاستێکی تەمەنا دەست پێ ئەکات دیاریکراو نیە، چونکە مرۆڤ لە سەرەتای ژیانیەوە واتا لەو ڕۆژەوە لە سگی دایکیا “کۆرپەلە”یە پەروەردە ئەکرێت، بۆیە زانای پەروەردە “ئارنۆلد گزل” ئەڵێت “ڕووداوەکانی قۆناغی دووگیانیی دایک لە سەر منداڵ لە نێو سکیا کەمتر نییە لە ژیانی ڕاستەقینە.\nلە سەرەتایا هەندێک جار ڕیگری لە پەروەردەو فیرگاکان کراوە، چونکوم باوڕیان وابووە کە فێرگەو قوتابخانەکان ڕیگری لە بیرکردنەوە ئەکەن، مرۆڤ تەنیا فێری شتێک ئەبێت کە فێر ئەکرێت و ڕێگای بیرکردنەوەی لێ ئەگیرێت و ناتوانێت بە مرۆڤ بوونی خۆی بگات، ئەوەش تەنیا بیرێکە زیاتر لە چوارچێوەی پەروەردەی ڕەهایا خۆی ئەگونجێنێت و زیاتر باس لە مرۆڤی ئازاد ئەکات.\nپەروەردە و فێرکردن: دوو وشەی گرێیراو پێویستی یەکترن و هیچیان بە تەنیا واتا نایات. مرۆڤ کاتێک ئەتوانی یەکێکیان بە کار بێنی و باسی لێوە بکا کە مەبەستەکەی جیاواز بێت، بۆ نموونە تۆ مەیموونێک ڕائەهێنی کە ئەگەر مۆزت یایە بە قسەت بکات، بەڵام پەروەردەی ناکەی کە دزیی مۆز بکات، بە گشتی زۆر جار فێرکردن پێش پەروەرش ئەکەوێ و هەندێجاریش بە پێچەوانە.\nمامۆستا: ئەوەی کە خەڵک بە گشتی ئەیبێنێ ئەرکی مامۆستا نیە، مامۆستا نابێ تەنیا وانه بڵێتەوە و تەواو؛ بەڵکو مامۆستا ئەبێ خاوەنی کۆمەڵێک تایبەتمەندیی مرۆیی بێت کە بتوانێت فێرخواز ڕێنوێنی بکات بۆ داهاتووی ژیان، فێری باوەڕ بەخۆبوونی بکات، فێری بیرکردنەوەی بکات، فێری کاری بکات و زۆر شتی دیکەش.\nمامۆستایش پیشەیە وەک هەر پیشەیەکی ئاساییتر، بەواتایەکیتر مامۆستاش پیشەوەرێکە و ئەبێ لە بەرامبەر ئەو ئەرکەی لەسەر شانێتی و جێبەجێی ئەکات بڕێک پارە یان مووچەیەکی مانگانەی بیرێتێ "هەڵبەتە باسی مووچەی هەرێمی کوردستان ناکەین" بۆیە نابێ مامۆستا پیرۆز کرێ بەڵکو ئەبێ وە گرنگە بەجێگەیاندنی ئەو ئەرکەی بۆی دیاری کراوە و کاتێ وەک خۆی جێبەجێکا لە پەروەردەو فێرکردن بە پیرۆز تەماشا بکرێ نەک خۆی.\nسزا یان تەمێ کردن: ڕاستتر بوو بوترایە "ئاگادار کردنەوە یان وەبیرهێنانەوە"، بەڵام لە قوتابخانەکانی ڕۆژهەڵاتی ناوین و وڵاتە تازە پێگەشتووەکانا زیاتر بۆ شکاندنی کەسایەتی قوتابی کەڵکی لێ وەرئەگیڕێت. تەمێ یان سزا هیچ کاریگەرییەکی باشی نیە، چونکە قوتابی تەنیا کاتێک ئەو کارەی کە لە سەری سزا یراوە نایکات کە سزادەر واتا مامۆستای لێ دیارە ئەگەرنا دواتر هەر ئەیکات. سزا کاردانەوەی نێگەتیڤی دەروونی، جەستەیی، بێ باوەڕی، توندخۆیی، توندوتیژی، سەرکێشی، زمان زبری و زۆر کاردانەوەی سلبی و خراپ لە سەر قوتابی دائەنێت.\nخەڵات: بوونی خەڵات ڕاستەوخۆ لە فێرگەکانا باش نیە چونکە کاتێک فێرخوازێک لە سەر بەجێهێننانی ئەرکی سەرشانی خوێندن خەڵات ئەکرێت، فێرخوازیتر وا هەست دەکەن ئەوان هیچ نازانن یان جیاکاری کراوە و بەو جۆرەش هەندێ جار یان ڕق لەو فێرگەیە هەڵەگرن یان هەر لە خوێندن تەوەلائەبن و ناگەڕێنەوە سەری.\nلە ڕاستییا هیچ کەسێ تەمەڵ نیە بەڵکو زۆربەی کات ئەوە ئەو ژینگەیەیە کە فێرخوازەکەی لێوە هاتووە ئەو مامەڵە ناتەندروستەی فێرگەو جیاکاریەیە کە هەندێ مامۆستا ئەیکەن و پلەبەندی کۆمەڵایەتی و هەندی فاکتەریتر فێرخوازی زیرەک وتەمەڵ دروست ئەکات.\nکاتێ فێرخوازێک کە لە ژینگەیەکی خێزانی نا تەندروست و بارێکی ئابوری داڕوخاو هەژار و ناوچەیەکی دوور لە زانست و نەخوێندەوارو پەستانی دەروونی چورادەورەوە ساڵەکانی خوێندن بەڕێئەکات ناکرێ بەراورد بکرێ بە فێرخوازێک کە کە هەموو ئەو شتانەی پێچەوانەیە، چونکوم ئەبێتە هۆکاری ئەوەی کە ئەو فێرخوازە دووجار هەست بە نابەرابەری و نادادی بکات و بەوجۆرەش لەبری کەسێکی خوێندەوارو هەڵگری زانست دوور نیە کەسێکی توندوتیژ یان لایەنی کەم دوور لە زانستی لێبەرهەمبێت و کاریگەری خراپ و نەرێنی لەسەر پاشماوەی تەمەنی دائەنێت.\nبۆیە گرنگە لەبری خەڵات و جیاکاری فێرگەکان و ناوەندەکانی لێکۆڵینەوە و دەزگا پەروەردەییەکان لەباری دەروونی و ژینگەی فێرخوازەکان بکۆڵنەوە کە ئەمەیان ڕێگە ڕاست و دوور مەوداترەکەیە نەک خەڵات کردنی بەشێک لە فێرخوازەکان کە ئەمەیان هەڵبژاردنی ڕیگە ئاسان و ناڕاستەکەیە.\nتاقیکردنەوە: تاقیکردنەوەی فێرخوازان و جیاکردنەوەی تەمەڵ لە زیرەک کارێکی گەمژانەیە، نابێ بیری لێبکرێتەوە، ئەگەر مەبەست ئەوەبێ منداڵەکان بلیمەت و داهێنەر و زیندوو بن، ئەوا نابێ تاقیکردنەوە بەشێک بێت لە پرۆسەی پەروەردە. تاقیکردنەوە خۆی لە خۆیا سزایە و کوشتنی بەهرەی فێرخوازانە، ترس و لەرزی ناو هۆڵەکانی تاقیکردنەوە کوشندەیە و عەقڵ پەک ئەخات.\nئەی چۆن بزانین فێرخوازان فێر بوون و سودیان وەرگرتووە؟ یان قووڵتر بڕوانین و بپرسین، بە نیازی ئەوەی کە چۆن چۆنی فێرخوازان بگەنە سەر وەدیهێنانی خەون و ئاواتەکانیان. وەڵامی ئاسان ئەوەیە، کە مامۆستاکان رۆژانە فێرخوازەکان ئەبینن، هەمیشە پرسیار و سۆراغ و گەڕان بۆ چارەسەریی گرفت و کێشە و نهێنییەکانی ناو زانستە مرۆیی و سروشتییەکان لەناو تاقیگاکان و کتێبخانەکاندا فەراهەمە و بە هاوئاهەنگیی کۆی فێرخوازان، لەپاڵ رێنمایی زیرەکانەی مامۆستاکان، لە رێگەی دیالۆک و هاوکارکردنی یەکتری و هاندانی رۆحی هەرەوەزی هیچ کار و هاوکێشە و گرفتێکی زانستی نامێنێت چارەسەر نەکرێت. ئەرکی مامۆستاکان تۆمارکردنی سەرنج و تێبینییەکانە بۆ پەرەپێدان بە پرۆسەی پەروەردە و فێرکردن. کۆی تۆماری سەرنج و کۆمێنت و تێبینییەکانی مامۆستایان دەبن بە پێوەر کە بڕیار بەن بەدرێژایی ئەو ساڵە قوتابییان بەتێکڕایی بۆیان هەیە بازبەن و بپەڕنەوە بۆ قۆناغێکی سەرووتر یان هەندێکیان کەمێک کاتی زیاتریان ئەوێت بۆ ئەوەی ئەو توانا و بەهرە شاراوانەی کە هەیانە بە پشوودرێژیی بدۆزرێنەوە، چونکە لێرەیا مەرجە بزانین کە کەموکوڕی لە لای پەروەردەکارانە، کە نەیانتوانیوە بزانن هەر یەکێک لەو فێرخوازانە لە کام بوارا بەهرەمەندن، ئەگەرنا هیچ فێرخوازێک تەمەڵ و ئەویتریان زیرەک نیە بەڵکو تاکە جیاوازی نێوانیان گرنگییانی مامۆستا و پەروەردکارە تا درک بەو پێویستییانە بکات کە هەر یەکێکیان پێویستیانە چ لە کات و چ ڕێنوێنی..... هتد.\nشکست و سەرکەوتن: لە راستیا نە کەس هەیە سەرکەوتوو بێت، نە کەسیش هەیە دۆڕاو بێت، هەڵەیە بوترێ فێرخوازێک کەوتووە و ئەویکەیان دەرچووە. گەر وەک گرفت و کێشە سەیری بکەین ترسناکە، تەنیا راستییەک کە مەرجە بیزانین ئەوەیە "چەند فێرخوازێک کاتێکی زیاتریان ئەوێت بۆ تێگەیشتن و پێگەیشتن، چونکە بیر و زەینیان کەمێک سستترە، ژمارەیەکی تریش زۆر خێرا زانیارییەکان وەرئەگرن و شیکاریان بۆ ئەکەن".\nوشەکانی وەک "کەوتن و شکست و دۆڕان و ساقیت، تەمەڵ، کەوتوو، دەرنەچوو، مانەوە....هتد" هەستێکی زۆر ناشیرین و کەمی و خۆبەکەم زانین لە لای فێرخواز دروست ئەکات، گرێ و نائارامی دەروونی کوشندە لە ناخی فێرخوازا ئەچێنێ و ئاسان سارێژ نابێت. لە هەمان کاتیشا بیرۆکە و ئایدیای سەرکەوتن ئەبێت بە مایەی پۆز و فووتێکردن و خۆنواندن، ئەبێتە مایەی فیز و کەش و فش و خۆ بە زیرەکتر و زاڵتر و لێوەشاوەتر و مەزنتر و باڵاتر.... هتد.\nزۆربەی کات لەناو پەروەردەیەکی ناتەندروست، کە بناغەی لەسەر ململانێ و پێشبڕکێ و بردنەوە و دۆڕان و سەرکەوتن و ژێرکەوتن دانرابێت، ڕێگەیەکە کە فێرخوازێک خۆی لە هاوپۆلەکەی کەمتر و نزمتر و دەبەنگتر ببینێت کە ئەمە هەڵەیە و وانییە، چونکە هەر یەکێک خۆی لەخۆیا تاقانە و دەگمەنە، بە تەنیا خەونی تایبەت ئەبینێت، هیچ کاتێک پێویستی بە خۆ بەراوردکردن نییە لەگەڵ ئەوانیترا، چونکە ئەکرێت هەر یەکێک ئەو بلیمەتە بێت کە ئەوەنەی نەماوە لەدایک بێت.\nکەواتە تاقیکردنەوە و ئەزمون کردن وەک پرۆسەیەکی سزائامێز و سەرچاوەی گەمەی سەرکەوتن و ژێرکەوتن و ململانێ بە شێوە کۆنە باوەکەی لەم سەردەمەیا جێگەی نابێتەوە، چونکە وا ئەکات ئێستا و هەنووکە هێچ بایەخی نەبێت لە پێناو بردنەوەی ئایندە و داهاتوو، کە جۆرێکە لە خۆفریودان، چونکە هیچ ئایندەیەک و داهاتوویەکی پرشنگ و ڕۆشن و ئومێدبەخش نایەنێتە کایەوە، لە رێگەی تاقیکردنەوەیەک کە بێجگە لە غەمگینی و ترس و تەریقی و دڵشکان و سووکایەتی بە فێرخواز هیچیتر نییە.\nهەنووکە هەرچییەک ئەکرێ ئەبێت بە هەنگاوێکی یەکلاییکەرەوە بۆ ئایندە، بە مەرجێک کە گەڕان و پشکنین بێت بۆ دۆزینەوەی بەهرە و وزە و توانا شاراوەکان، نەک تاقیکردنەوەی وشک و برنگ و دوور لە پەیامی مەزنی پەروەردە، بە هێنانەوەی پێنج یان شەش پرسیار لە کۆتایی ساڵا، بۆ جیاکردنەوەی "سەرکەوتووەکان و دۆڕاوەکان"، کە ئەوپەڕی گەمژەیی و دڵڕەقی و کات کوشتن و بەهرەکوشتنە.\nئاخر ناکرێت بەدرێژایی ساڵانێکی دوور و درێژ لەسەر تەختەڕەقەکان دابنیشیت، لە قۆناغی کۆتایی بۆ هەر وانەیەک و بابەتێک چەند پرسیارێکی بە ژمارە کەم چارەنووسی فێرخواز دیاری بکات. ئەمڕۆ بە دەیەها شێواز و میکانیزم هەن بۆ دیاریکردن و دڵنیابوون لەوەی کە پەروەردەکار و شارەزا بتوانین وزە و توانا و بەهرە شاراوەکانی فێرخوازان بدۆزنەوە، ناکرێت تاقیکردنەوە و نمرەی بەرز بکرێ بە پێوانەی دەرچوون و دەرنەچوون.\nکلتوور لە کۆمەڵگایا تا ڕادەیەک گرنگە کە دابینکردنی دیموکراسی، ئەوە منداڵەی کە لە ژینگەیەکی تەندروست و کۆمەڵگەیەکی هاوسەنگ و یەکسان پەروەردە بکرێت و لە قوتابخانە فێڕبێت دەنگی ناڕەزایەتی هەڵبڕێت و سەر دانەواندن فێر نەبێت، لەبری ئەوە فێڕی مەنتق بێت و بیر بکاتەوە بێگومان تاکێکی ناوازەی لێبەرهەم ئەهێنرێ جا دواتر ئەگەر لە ئەزمون و تاقیکردنەوەکانا نمرەیەکی بەرزیش بەدەست نەهێنێ هەر تاکێکی بەسود ئەبێ بۆ کۆمەڵگە.\nخوێندن و خوێندوە پرسێکی زۆر گرنگە بۆ کۆمەڵگا، بۆ خوێندنەوە ئەبێ فەزای تایبەت هەبێت، ناکرێ و نەگونجاوە کرێکار و ڕەنجبەرێک رۆژ تا ئێوارە ماندووبێت و هەرچی ووزەو توانای هەیە لە کاری سەخت و قورسا سەرفیکات و دواتر بێ کتێب بخێوێنێتەوە و چاوڕێکەی هاوکاری فێرخوازی ماڵەکەی یان مناڵکەی بکات چونکە هیچ تاقەت و توانایەکی پێنەماوە، بۆیە گرنگە لەبری ئەزمون و تاقیکردنەوە گرنگی بە ژینگەو خێزان و گۆمەڵگەو باری دەروونی فێرخواز بیرێت و بەدوای بەهرەو بلیمەتی شاراوەی فێرخوازا بگەڕێن و نەک چەندین فێرخواز بەپلەی بەرز کۆتای بە ئەزموونی خوێندن بێنن بەڵام هیچ بەرهەم و داهێنانێک پێشکەش بە کۆمەڵگە نەکەن.\nدەست بۆ ناوەکان مەبەن\nCause and Effect هۆکار و دەرەنجام - السبب والنتيجة\nفیدراڵیە یان مەزهەبی نەتەوەییە\nکۆچ وەک چارەسەر\nشکست ڕوویداوە، هەڵسانەوە هونەرە\nمێژوو زانستە نەک چیرۆک، بۆیە وامان بەسەر هات\nنێرگز له چیه‌وه هاتووه؟\nسەد ڕەحمەت لە کفن دز\nتیرەکان هەڵە ئاڕاستە ئەکرێن\nلەنێو چنگی خۆتانە و پێی ناگەن\nمخۆرکەی ناوخۆ ٤\nمخۆرکەی ناوخۆ ٣\nمخۆرکەی ناوخۆ ٢\nکیم جون ئونیش گەنجە\nبۆ وای لێھات؟\nئەوان دوژمنی بوونتن نەک سیاسەت و ستراتیژ\nوەڵامە گونجاوەکان بۆ مناڵان سەبارەت بە کۆرۆنا\nڕەوشت سەرچاوەیە نەک یاسا\nچیان بۆ ئەکرێ و نایکەن\nئاڵای کوردستان و بــــــبــــــــک\nبە بارانیش ووشکە ساڵە\nببێ یان نەبێ بە تۆ چی؟\nداهاتووی گەلێک بۆ پەنجەکەڵێک\nچی تریش یاساغە؟\nپێڵاو کۆکردنەوە بۆ سەرۆکـی حزب


بەرەو كۆتایی ئیسلامۆفۆبیا سەپۆرت و ڕوماڵی (تاجی زێڕین) بە نموونە - باسک نێت\nدەستپێك/ نوسەران/بەرەو كۆتایی ئیسلامۆفۆبیا سەپۆرت و ڕوماڵی (تاجی زێڕین) بە نموونە\nجاران، ترس لە ئیسلام پاكێج بوو، بە بەرمەجە و میتۆد و نەخشەڕێگا، سەدان كەناڵ و دەزگای ئیلحادیی، كاریان لەسەر دەكرد بە تایبەت بە دیوە میدیاییەكەدا و لێشاوێ لە دامەزراوەی میدیایی خەریكی ھەڵپە و ھەڵمەتی ناشرینكردن بوون و ئەنتی ئیسلام بوون.\nئیدی وردەوردە بە ھۆی فراوانبوونی بازنەی ئیسلام و گەشەسەندنی كاروانی ھۆشیاریی و ڕووكردنە ئەم ئاینە لە لایەن نەتەوە و كۆمەڵگەی نێودەوڵەتییەوە، ترسیش لە ئیسلام بەرەو كۆتایی دەچێت و ئەم میتۆدە بازاڕی نامێنێت و ئیسلام لە فاكتدا یەكانگیر دەبێت لەگەڵ ئامانج و خواستە ژیانیی و ژیارییەكاندا.\nئیسلامۆفۆبیا، كاتێك مانیفێستێكی بەھێزە، كە ئیسلام وەك خۆی ناناسرێت، بەڵام كە خەڵك و نەتەوەكان و دەسەڵاتیش زانییان ئاین چیتر تریاكی گەلان نییە و ھۆی ئارامیی سیاسیی و ئاشتیی كۆمەڵایەتییە، دان بە بوونیدا دەنێن و بە ئاڕاستەی چاكەی گشتیی مومارەسەی خۆی دەكات.\nوەنەبێ یەھود و نەسارا، ئیلحاد و سیكۆلاریزمی جیھانیی، لێگەڕێن و كۆڵبدەن و پاشەكشە بكەن و دەست لەسەر ناشرینكردنی ئەم ئاینە تێروتەواوە كەونییە ھەڵگرن، دەمێنێت ھەر نوزە و تۆنی لەرزۆك و لێدان لە شەعایر و شكۆی ئیسلام ھەر دەمێنێت، بەڵام نینۆكیان نامێنێت، ڕەزیل و سەركۆنە دەكرێن.\nنموونەی ئەمڕۆی تاجی زێڕین لە ھەڵەبجە و فێستێڤاڵی باڵاپۆشیی ھەزار كەنیشكەپاكیزەی كورد زیاتر و ڕووماڵكردنی لە لایەن سەدان كەناڵ و پەیج و دەزگای میدیایی غەیرە ئیسلامیی و جۆراوجۆر، قودرەتی ئەو گەشەسەندن و دیفاكتۆیەی ئیسلام و پاشەكشەكردنی جەھل و ھەیمەنە سواوەیە، سەرباری سەپۆرتكردنی لە لایەن سەدان ھەزار ھاوڵاتییەوە بە نوسین و شێوازی جیاواز.\nلە كوردستان، ھەن لایەن و كەسانێك، نەك مەیل، بگرە ئەجێندایان لێدانە لە ئیسلام و پرەنسیپەكانی و شوناسی ئیسلامۆفۆبیا وەك خەریتە بە نێوچاوانیانەوە لكاوە و ئیسلام وەك شەوە و دێوەزمە دێتە بەر بیناییان، بەڵام كەم و كورت و دوابڕاو، دواجار ئەم نەفەسە ئیلحادیی و سەگوەڕییەش بەرەو كزیی و كۆتایی دەچێت و دوا بزماریش دەبینین بە تابووتیانەوە كە ھەر لە لایەن جەماوەری ھۆشیارەوە لێی دەدرێت.


وەسیەت نامەی شێخ (سەعیدی نورسی) بۆ گەلی كورد | پایگاه اطلاع رسانی اصلاح\nشێوازی هاوسەنگی لە شێعری نالیدا (19)\nژیاننامه‌ی خوالێخۆشبوو مامۆستا محه‌ممه‌د ئیمامی (7)\nکاری ئافره‌ت و مافی له خه‌رجکردندا (7)\nڕۆڵی ئه‌وین له واتابه‌خشی ژیاندا له ڕوانگه‌ی مه‌ولانا (151)\nپه‌یامی سه‌ره‌خۆشی ئه‌مینداری گشتیی جه‌ماعه‌تی ده‌عوه‌ت و ئیسلاح به‌بۆنه‌ی كۆچی دوایی دكتۆر ڕه‌مه‌زان عه‌بدوڵڵا شله‌حی (106)\nدكتۆر موسته‌فا خۆڕڕه‌م‌دڵ له‌گه‌ڵ كاروانی هه‌تاهه‌تاییدا (97)\nئیسلام و ژیانی ئاشتیخوازانه (96)\nئاگر په‌لاماری دایه سه‌ر دارستانه‌کانی زاگرۆس (96)\nڕاڤه‌ی شیعره فارسییه‌كانی مه‌حوی (746)\nجیهان و نەهامەتیەکانی لەو سەدەیەی بیستویەک دا (634)\nپەیامی سەرەخۆشی لێژنەی بەڕێوبەرایەتی پارێزگای کوردستان بە بۆنەی ڕەقبوونەوەی دوو مێرمنداڵی کۆڵبەر (417)\nسەرەخۆشی دوای کڕۆنا(چاکسازی لە سەرەخۆشی و هیندەک نەریتی کۆمەڵاتی) (292)\nئەرکی مامۆستایانی ئایینی، کۆمەڵگاو دەسەڵات لە هەلومەرجی وەک ئەمڕۆکەدا (266)\nپاككردنه‌وه‌ى دڵ و ده‌روون (17,901)\nئیسلام و کورد (14,654)\nباڵاپۆشی ئیسلامی و کاریگه‌ری له‌سه‌ر گه‌شه‌پێدانی ئاسایشی کۆمه‌ڵایه‌تی (13,849)\nنامه‌ی باوكێك بۆ منداڵه‌كه‌ی (13,823)\nکورتەیەک له ژیانی حەزره‌تی مەحوی (13,525)\nوەسیەت نامەی شێخ (سەعیدی نورسی) بۆ گەلی كورد\nو. مەلا دڵشاد باڵەكی\nیەكێك لەوشتانەی كەتایبەت مەندیەكی زۆری هەیەو كاریگەری لەسەردووای خۆی جێ دەهێڵێت بریتیەلەوەسیەت نامەچونكەبەڕاستی لەكاتێكی زۆرهەستیاردا ئەم وشانەئەوترێن ئەتوانین بڵێین ئەوكەسەی وەسیەت ئەكات بۆ نەوەكانی دووای خۆی بەتایبەتی بیر مەندو كەسایەتی و زانا بەرزەكان تەواوی زانستو بیرەوەریەكانی ژیانی خۆیان بەشێوەیەك لەشێوەكان كۆئەكەنەوەو لەپێش مەرگیان زۆرجار كەمێك پێش كۆ چكردنو لەسەرەمەرگدا دەری ئەبڕن یەكێك لەم كەسایەتیەمەزنانەی كەوەسیەتنامەیەكی گران بەهاو پڕسودی بۆنەوەكانی دووای خۆی جێهێشتوە زانای پایەبەرزی گەلی كورد مامۆستا سەعیدی نورسی یەكەبەم شێوەیە وەسیەت ئەكات بۆدووای خۆی بەتایبەتی گەلی كورد .\nئەی گەلی كورد بەهێزی لەیەك گرتندایە, ژیان لەیەكڕیزیدایە, سەرفرازی لەبرایەتیدایە, سەلامەتی و سەركەوتن لەدەوڵەتو دەسەڵاتدایە, لەبەرئەوەپابەند بن بەیەك ڕیزیەكی تەواو , دەست بگرن بەپەتی خۆشەویستی, بۆئەوەی كەلەدەردوكێشەكان بەدووربن .\nدووایی دەلێت : باش گوێم لێ بگرن تاشتێكتان پێ بڵێم :\nباش بزانن كەئێمەسێ شتی گران بەهامان هەیەپێویستەبیان پارێزین,\nیەكەم: سەرمایەی گرنگی ئێمە بریتیە لەموسوڵمانەتی كە هەزاران كەس لەوپێناوەدا خوێنی خۆیان ڕشتووە.\nدووەم .مرۆڤایەتی ,كە پێویستە لەسەر ئێمە لەڕێگای پێشكەشكردنی خزمەتگوزاریە مرۆیی و فكری وعەقڵی و تەواوی بوارەكانی تری ژیان , سەرنجی خەڵكی بۆلای خۆمان ڕابكێشین ,\nسێیەم: نیشتمان پەروەری ئەو نیشتمان پەروەرییەی كە تایبەت مەندیەكی تایبەتی بەئێمەو پێشینەكانمان بەخشیوە. مایەشانازی و سەربەرزیمانە كەئەوان خاوەنی هەڵس و كەوت و ڕەوشتی بەرزبون وەپارێزگاریان لەخاك ونیشتمانی خۆیان كردووە, لەبەرئەوەپێویستەلەسەرئێمەكەڕۆحیان شاد بكەین لەگۆڕەكانیاندا ,\nلەپاشان ئێمەسێ دوژمنی مەترسی داروڕوخێنەریشمان هەیە\nیەكەم :هەژاری و كەم دەرامەتی , بەڵگەش لەسەرئەم قسەیەهەبونی (40) هەزاركرێكاری كوردەلەشاری ئیستەمبوڵ.\nدووەم : نەزانیو نەخوێندەواری ,بۆنمونە لەناو هەزار كەس لەئێمەدا یەكیان وەكو پێویست خوێند وارنیە\nسێیەم : دووژمنایەتیو ناكۆكی ,كەبویتەمایەی ون بونی هێزەكەمان ..لەبەرئەوە پێویستمان بەپەروەردەیەكی تەواو هەیە,\nبەداخەوە حكومەتەكان ستەمیان لەوبارەیەوە لە ئێم ەكردووە.\nكاتێك كەئەمانەمان زانی پێویستەبزانین كە چارەسەری ئێمە لە سێ بنەمای گرنگ و بنەڕەتی خۆی ئەبینێتەوە, بەم هۆیەوە ئەتوانین كە بەسەر هەرسێ دووژمنەكە زاڵ بین ئەم سێ كۆڵەگەو بنەماو شورا پۆڵایینانەشە بریتێن لەمانەی خوارەوە:\nیەكەم : شورای زانیاری و خوێندەواری.\nدووەم : شورای تەبایی و خۆشەویستیو نیشتمان پەروەری .\nسێیەم : شورای هەست كردن بەبەرپرسیاریەتی هەمو كەس ئەركی سەرشانی خۆی بەجێ بگەیەنێت , نەك دابنیشین بەتەمبەڵی وچاوەڕوانی دەستی خەڵكی بین وببین بەباربەسەرشانی خەڵكی ترەوە .\nوەسیەتو ئامۆژگاری كۆتایی یەكڕیزی ..یەكڕیزی ..یەكڕیزی .و خوێندن ..خوێندن ..خوێندن\nئەگەرسەرنجی ئەم وەسیەتنامەیەبدەین بۆمان دەرئەكەوێت كەمامۆستا شانازی كردوەبەموسڵمان بونی خوی و دینداری و نیشتمان پەروەری بەیەكەوەگرێداوە\nلەپاشان باس لەسێ دەردی كوشندەئەكات كەبریتین لەهەژاری و دووبەرەكی و نەخوێند واری كەبەڕاستی سێ دەردی زۆرترسناكن بۆلاوازی و لەناو چونی هەرگەلێك\nپاشان مامۆستای گەورەباس لەچارەسەری ئەم سێ دەردەئەكات لەڕێگای گرنگی دان بە خوێندواری و, برایەتی و, هەست كردن بەبەرپرسیاریەتی\nئەم وەسیەت نامەیەلەژمارە (1) ڕۆژنامەی (التعاون والترقی ) كوردی كەلەشاری ئیستەمبول دەردەچو لەساڵی 1908م بڵاوكراوەتەوە.\nكورتەیەك لەژیانی مامۆستا سەعیدی نورسی\nمامۆستالەساڵی (1876)م لەگوندی (نورس) ی كوردستانی توركیا لەدایك بووە..لەدیكو باوكێكی دیندارو نیشتمان پەروەر باوكی ناوی (میرزا كوڕی عەلی) لەهۆزی ( ئەسباریت ) بەڵام دایكی ناوی (نوریەكچی مەلاتاهیر) كەخەڵكی گوندی (بەلكان ) لەهۆزی (خاكیف ) كەهەردوو هۆزەكەسەربەهۆزەكانی ( هەكارین لەتوركیا) هەر لەسەرەتای ژیانیدا ژیریو بلیمەتیەكی زۆری پێوەدیاربو كەسێكی زۆرلێهاتوبو زیرەكیەكەی بەڕادەیەكبو كەتوانی زیاتر لە(90) پەرتوك دەرخ بكاتو بەتەواوەتی لەبەریان بكات .\nكاریگەر بووە بە قورئان ، ئیمام عەلی ، شێخ عەبدولقادری گەیلانی ، ئیمام غەزالی ، ئیمام ڕەببانی ،ئەبو حەسەن ئەشعەری ، جەمالەدین ئەفغانیكاریگەری بووە لەسەر فەتحوڵڵا گولەن.\nلەساڵی (1897 ) مامۆستا چوبۆشاری (وان) كەیەكێك لەشارەكوردیەكانەولەوێ شارەزاییەكی زۆری پەیاكرد لەزانستەكانی بیركار و كیمیاو فیزیاو فەلسەفەو مێژوو جوگرافیاو چەندین زانستی ترهەر لەبەرئەم لێهاتوییەی ناونرا (بدیع الزمان )\nلەم سەردەمەی مامۆستادا لەیەكێك لەڕۆژنامە(بریتانیەكان ) باەبەتێكی وەزیرێكی ئەم وڵاته لەكاتی قسەكردنی لەگەڵ ئەندام بەرلەمانەكانی ئەم وڵاتەئەكرد و بڵاو بو یەوەكەتییدوتبو ( ئێمەناتوانین حوكمی موشڵمانان بكەین تائەم قوڕئانەلەناویاندا هەبێت لەبەرئەوەپێویستەلەسەرمان كەنەیهێڵین یان هەوڵ بدەین موسڵمانەكان لەقوڕئان دووركەینەوە) دووای بیستنی هەم هەواڵەلەلایەن مامۆستاوەڕاچڵەكی و بەوانەی كەلەدەورو بەری ئەودابون پێی ووتن كە( ئەبێ بۆ هەمو دنیا بسەلمێنم كەئەم قوڕئانه(ڕۆژێكی مەعنەویەو ههر دەدرەوشێتەوەوەهێچ كەسێك ناتوانێت ڕوناكیەكەی بكوژێنێتەوە).\nپه‌یامی سه‌ره‌خۆشی ئه‌مینداری گشتیی جه‌ماعه‌تی ده‌عوه‌ت و ئیسلاح به بۆنه‌ی کۆچی دوایی مامۆستا مه‌لا سه‌عید سه‌لیمی (1399/04/05)\nقۆناغى نوێى ململانێى تەوژمى ئیسلامیی میانەڕەو و عەلمانییەتى توندڕەو بانگه‌واز (1399/04/04)\nته‌نیا خۆمان پێ ڕاست نه‌بێ بیرو ڕا (1399/04/04)


Diplomatic Magazine | کابول کەوت، ئەگەرەکانی کەوتنی بەغدا و هەولێر\nپێش هەموو شتێک دەبێت ئەوە بزانین کە تاڵیبانی ئەمجارە تاڵیبانی بیست ساڵ پێش ئێستا نیە، نەک هەر لە ڕووی هێزو ڕێکخراوییەوە بەڵکو لە ڕووی ئەزمون‌و تێڕوانین‌و تێگەیشتن‌و پۆلەسیەوە. تاڵیبانی ئەمجارە ئەزموندارترن. بۆیە پێش زەمانەت‌و سەقامگیرکردنی خۆیان لە ناوخۆدا لەگەڵ دەوروبەر قسەو گفتوگۆیان کردوە. لەگەڵ چین، لەگەڵ ئەمریکا، لەگەڵ پاکستان، لەگەڵ ئێران، لەگەڵ ڕوس، تەنانەت لەگەڵ تورکیاش گفتوگۆی سەرەتاییان هەبووە. گرنگترین شت کە تاڵیبان ئەمجارە کردویەتی خۆی وەک دوژمن‌و هەڕەشە لەسەر کەس نیشاننادات. هەوڵیانداوە نە لەناوخۆ نە لە دەرەوە نەیار بۆ خۆیان دروست نەکەن. بۆ نمونە، بە ئەمریکییەکانیان گوتوە کە چیدیکە ئەفغانستان نابێتە مۆڵگەو پێگەی هێزگەلی گڵۆباڵی جیهادی وەک قاعیدەو داعش. ئەمەش بۆ ئەمریکا زەمانەتێکی چاکە، ئەمریکا کێشەی لەگەڵ ئەوە نیە کە وڵاتێک لەناوخۆیدا چۆن بەڕێوەدەچێت بەڵکو کێشەی لەگەڵ ئەوە هەیە کە وڵاتێک چەندە هەڕەشەیە لەسەر ئەو، یان داخۆ ئەو وڵاتە هێزگەلی وا داڵدەدەدات کە هەڕەشە بێت لەسەر ئەوان.\nوەک ئاماژەیپێکرا، تاڵیبان، لانیکەم تا ئێستا لە کورتمەودادا، پێناچێت سەرئێشە بۆ ئەمریکییەکان دروستبکات. بۆیە ئەمریکییەکان بەهاتنی تاڵیبان زۆر نیگەران نین لەبەر ئەم هۆکارانە:\nیەکەم، ئەمریکا لە کۆڵ تێچوو و سەرقاڵبوون بە شەڕێکی درێژخایەنی بێهودەو بێبەرهەم دەبێتەوە. چیدیکە سەقامگیری‌و ئیدارەی ئەفغانستان کێشەی ئەمریکییەکان نابێت، تاڵیبان لە جیاتی ئەوان ئەو کارە دەکەن!\nدووەم، هێزێکی سوننی ڕادیکاڵ هاتۆتە سەر کار کە ئەگەری دروستبوونی کێشەی لەگەڵ چین‌و ئێران‌و ڕوسیا زۆر زیاترە لەوەی کێشەی لەگەڵ ئەمریکا بۆ دروست بێت. لەوانەیە هاتنەوەی تاڵیبان جموجۆڵ لەناو موسڵمانەکانی چین زیاتر بکات‌و بەمەش تاڵیبان لەگەڵ چین پەیوەندیان ئاڵۆز بێت. هاوکات، ئەگەری هەیە تاڵیبان هەزارە شیعەکانی ئەفغانستان ئەزیەت بدات، ئەوە ئەگەر وەک جاران قڕیان نەکات، ئەوکاتیش ئەفغانستانی تاڵیبان کێشەی لەگەڵ ئێران بۆ دێتەپێش پێش هەر وڵاتێکی دیکە.\nسێیەم، یەکێک لە هۆکارەکانی هەڵکشان‌و باڵکشانی ئێران، کە نەیارێکی ئەمریکایە، لە بیست ساڵی ڕابردوو پەیوەندی بە لەناوبردنی دوو ڕژێمی سوننەی دژە-ئێران، ڕژێمی تاڵیبان لە ڕۆژهەڵات‌و ڕژێمی سەدام لە ڕۆژئاوای ئێرانەوە هەبووە.\nهاتنەوە سەر کاری تاڵیبان بۆ ئەمریکییەکان هەنگاوێکە بۆ بەرزەفتکردنی، ئیحتیواکردنی، ئێران.\nئەوە بەو مانایە نیە کە تاڵیبان بەڵێنەکانی خۆیان بەجێدەهێنن‌و بە هیچ شێوەیەک ڕێگە بە کردنەوەی بنکەو بارەگای قاعیدەو داعش نادەن، یان ناڕاستەوخۆ نابنە مایەی سەرهەڵدانەوەو بەهێزبوونی ئەو دوو ڕێکخراوە، یان ڕێکخراوی جیهادی دیکە، ئەوەی زیاتر ڕێی تێدەچێت ئەوەیە کە تاڵیبان لە سەرەتا هەوڵدەدات خۆی لەم دوو ڕێکخراوە جیهادییە وەدووربگرێت، بەڵام ئەوە چەند دەخایەنێت، ئەوە پرسیارێکی کراوەیە.\nلێكچووی زۆر هەن لە نێوان ئەفغانستان‌و کوردستان‌و عێراق. بۆ نمونە، هەر سێ یەکە غەرقی گەندەڵی‌و خزمخزمێنەن کە لاوازی نەک هەر حکومەت‌و سوپاو دەزگا ئەمنییەکانی لێکەوتۆتەوە بەڵکو لاوازی هەستی نیشتیمانیش، هاوکات، پەیوەندی نێوان دەوڵەت‌و کۆمەڵگەشی بەرەو هەڵوەشانەوە بردوە.\nسەرەڕای ئەمە، جیاوازی ئێجگار زۆر لەنێوان هەر سێکیاندا هەیە، لە هەموویان گرنگتر ئەمانەن:\nیەکەم، عێراق وڵاتێکە کە زۆرینەی شیعە تێیدا باڵادەستەو ئۆپۆزسیۆنی شیعی، بەتایبەتی گروپی چەکدار، بوونی نیەو هەموو گروپە شیعییەکان کەم تا زۆر لە دەسەڵات بەشدارن‌و پشکێکیان لە کێکەکە بەرکەوتوە. لە ئەفغانستان پەشتوەکان کە گەورەترین گروپی مەزهەبی‌و نەتەوەیین لە ئۆپۆزسیۆن بوون‌و تاڵیبان نوێنەری پەشتوەکانە.\nدووەم، کوردستان هەرێمێکە سەرەڕای تەشەنەی گەندەڵی‌و خراپ بەکارهێنانی دەسەڵات‌و لاوازی هەستی ئینتیما بەڵام نەک هەر ئۆپۆزسیۆنێکی ناوخۆیی، وەک تاڵیبانی ئەفغانستان، بوونی نیە هێزەکانی دوو حیزبە دەسەڵاتدارەکە، یەکێتیی‌و پارتی، ئەگەر وەک بەرگریکەر لە گەل‌و نیشتیمانیش نێنە بەرچاو ئامادەن بەرگری لە حیزب‌و سەرکردەکانیان بکەن کە لەوانەیە پاراستنی یەکە سیاسییەکەی لێبکەوێتەوە.\nسێیەم، لە ناوچە سوننەنشینەکان ئەگەری سەرهەڵدانەوەی داعش‌و کۆنتڕۆڵکردنی ناوچە سوننییەکان جارێکی دیکە هەیە بەڵام دیسان سنورو قەڵمڕەوییەکەیان لە سنوری جاری پێشوتر تێپەڕناکات. هەم ناوچە شیعەنشینەکان هەم کوردنشینەکان توانای بەرگریان لە دژی داعش لە حالەتی کشانەوەی ئەمریکا هەیەو ئەگەری زۆری هەیە کە ئێران بە هانای شیعەو ئەمریکا، لە دوای دەرچوونیشی، بە هانای کوردەوە بێت. ئەمەش وا دەکات نە هەولێر نە بەغدا نەکەوێت.\nبە تێگەیشتنی من، لە حالەتی دەرچوونی ئەمریکا، ئەگەرەکانی ڕوخانی حکومەت لە بەغدا نایەتە پێش بەڵکو ئەگەری هەڵوەشانەوەو دابەشبوونی عێراق هەیە، بۆ؟ چونکە:\nیەکەم، نەک ئەمڕۆ بەڵکو دەیان ساڵە ئەوە خۆشەویستیی عێراقییەکان بۆ عێراق نیە کە یەکپارچەیی وڵاتەکەی پاراستوە بەڵکو ئەوە هێزە ئیقلیمی (ئێران‌و تورکیا) و زلهێزەکانن (ئەمریکاو بەریتانیا) کە عێراقیان بە یەکگرتوویی هێشتۆتەوە.\nدووەم، کوردو سوننەو شیعە لە ناوچەی جوگرافی تاڕادەیەک لێکجیاو سنوردیاریکراو دەژین. سنورە جوگرافییە مەزهەبی‌و نەتەوەییەکان ئەگەر تا ٢٠٠٣ زۆر زەق نەبووبن ئەوە لەگەڵ شەڕە ناوخۆییەکانی دوای ٢٠٠٥ بە تەواوی دەرکەوتون، ئەویش لە ئاکامی کۆچی بە زۆرەملێ‌و هەڵهاتن. لە ئەفغانستان هەزارە، کە گروپێکی شیعەن، لە تەواوی ئەفغانستان پەرشوبڵاون‌و لەنێو پەشتو و تاجیکەکان وەک ئاردی نێو دڕکیان لێهاتوە.\nسێیەم، هەموو گروپە مەزهەبی‌و نەتەوەییەکانی عێراق، سوننە تا ڕادەیەکی کەمتر، هێزی نەتەوەیی‌و مەزهەبی خۆیان هەیە. لەگەڵ دەرچوونی ئەمریکا، ئەگەری سەرهەڵدانەوەی داعش (یان گروپێکی دیکەی سوننە) و کۆنتڕۆڵکردنی ناوچە سوننییەکان دێتەگۆڕێ، ئەوکات سوننەکانیش دەبن بە خاوەنی هێزی خۆیان.\nبۆیە لەبەر ئەو ڕاستییانەی سەرەوە، هاوکات لەبەرئەوەی بەدەرچوونی ئەمریکا ئەگەری زۆر هەیە کە شیعەکان هەوڵی توندترکردنی دەسەڵاتیان لە بەغدا بدەن، ئەمەش دوو گروپەکەی دیکە، کوردو سوننە، هێندەی دیکە پەراوێز دەکات. بەمەش بەغدا وەک کابول ناکەوێت بەڵام ئەگەری هەڵوەشانەوەی عێراق دێنێتەگۆڕێ.\nلە ئەگەرێکی وادا، ئەوەی دەبێتە هەڕەشە لەسەر کوردستان ئەوە هێزێکی ناوخۆیی وەک تاڵیبان نیە بەڵکو حەشدی شیعی‌و ئێران‌و تورکیان، یان هەر سێکیان بەیەکەوە.\nبۆیە بۆ کوردستانیان زۆر گرنگە کە وانەیەک لە ئەفغانستان وەرگرن. دەسەڵاتدارانی هەرێم نابێت دڵیان بەوە خۆش بێت کە ئەزمونی تاڵیبان لە هەرێم دووبارە نابێتە لەبەرئەوەی ئۆپۆزسیۆنی ناوخۆیی نیە، بەڵکو دەبێت ئەو ڕاستییە بزانن کە هێزی دەرەکی هەیە کە دەکرێت ببێتە هەڕەشە لەسەری. بۆ ئەمەش یەکڕیزیی گەلی کوردستان‌و یەکخستنەوەی هێزەکانی پێشمەرگەو هێزەکانی ئاسایش‌و بەدامەزراوەییکردنیان ئەرکێکی نەک هەنوکەییە بەڵکو لە مێژە کات بە سەریدا تێپەڕبووە.\nکوردستانیان وانە لە شکستی ئۆکتۆبەرو کەوتنی کابول و کەرکوک وەرنەگرن زوو یان درەنگ هەولێرو سلێمانی دەکەون.


دامـه‌زرانـدنه‌كه‌ی كـه‌ركـوك چی به‌سه‌رهات؟\nكه‌ركوك، حوزه‌یرانی 2019، گردبونه‌وه‌یه‌كی ناڕه‌زایی مامۆستایانی وانه‌بێژ بۆ داواكردنی دامه‌زراندن فۆتۆ: كه‌ركوك ناو\nبه‌ڕێوه‌به‌رایه‌تی په‌روه‌رده‌ی كه‌ركوك، راگرتنی پرۆسه‌ی دامه‌زراندنی مامۆستا و فه‌رمانبه‌رانی تر ره‌تده‌كاته‌وه و ده‌ڵێت كاتی زۆری پێویسته، ئه‌وه‌ش دوای ئه‌وه‌ی به‌هۆی دواكه‌وتنی راگه‌یاندنی ناوه‌كانه‌وه؛ ده‌نگۆ و دڵه‌ڕاوكێی له نێو ده‌رچوانی زانكۆ و په‌یمانگاكاندا دروستكرد.\nله ته‌واوی سنوری پارێزگای كه‌ركوك، نزیكه‌ی 80 هه‌زار كه‌س فۆڕمی ئه‌لیكترۆنییان پڕكردۆته‌وه بۆ دامه‌زراندن له سلكی په‌روه‌رده‌دا، هه‌رچه‌نده بڕیاربوو دوای وردبینی و بڕیاری به‌غدا له كۆتایی مانگی تشرینی یه‌كه‌می ئه‌مساڵ ناوه‌كان بڵاوبكرێته‌وه، به‌ڵام هێشتا واده‌ی كۆتاییهاتنی پرۆسه‌كه دیارنییه.\nچیا مەجید (31 ساڵ)، یه‌كێكه له‌و گه‌نجانه‌ی فۆڕمی دامه‌زراندنی پڕكردۆته‌وه وه‌ك ده‌رچویه‌كی شه‌ش ساڵ له‌مه‌وبه‌ری به‌شی مێژووی كۆلێژی په‌روه‌رده‌ی زانكۆی كه‌ركوك، ئه‌وه‌نده له چاوه‌ڕوانییدا ماوه‌ته‌وه ئێستا له دودڵیدایه، "دوو مانگ له واده‌ی ناوتۆماركردن تێپه‌ڕیووه و هیچ ئاسۆیەك دیار نیە، نازانین لێپرسراوانی پەروەردە سەرقاڵی چین و كەی پڕۆسەكە بەكۆتا دەگەیەنن".\nهه‌روه‌ها ئه‌وه‌شی به (كه‌ركوك ناو) وت ترسی هه‌یه پرۆسه‌كه ئه‌وه‌نده دوابكه‌وێت، تا ته‌مه‌نی زیاتر هه‌ڵده‌كشێت، ئه‌وكاتیش به پاساوی زۆری ته‌مه‌نه‌وه له دامه‌زراندن بێبه‌شبكرێت.\nنازانین لێپرسراوانی پەروەردە سەرقاڵی چین و كەی پڕۆسەكە بەكۆتا دەگەیەنن\nئایدن موراد (35 ساڵ)، كه بۆ كارگوزاری فۆڕمی په‌روه‌رده‌ی پڕكردۆته‌وه، ئێستا رۆژانه كاری كۆكردنه‌وه‌ی قوتوی بیبسی و فرۆشتنه‌وه‌یه‌تی، بۆیه ئومێدێكی به‌وه‌یه له‌رێی دامه‌زراندنیه‌وه چیتر ناچاری چوونه سه‌ر شه‌قامه‌كان نه‌بێت و له خوێندنگه‌یه‌كدا به كارگوزاری بژێوی خێزانه‌كه‌ی دابینبكات.\n""دەترسم ئەم ناڕەزایەتییانەی عیراق بەشێكی زۆر لەژیان بوەستێنێت و ئەو بڕیارانەی لەشێوەی دامەزراندن دراون جێبەجێنەكرێن" ئایدن بۆ (كه‌ركوك ناو) وای وت.\nخۆپیشاندانه‌كانی ناڕه‌زایی به‌غدا و چه‌ند شارێكی تر، كه مانگێكه به‌رده‌وامی هه‌یه و زیاتر له 300 كوژراوی لێكه‌وتۆته‌وه له‌گه‌ڵ هه‌زاران بریندار، نه‌گه‌یشتۆته كه‌ركوك.\nعومەر قادر، یاریدەدەری بەڕێوبەری گشتی پەرورەدەی كەركوك به (كه‌ركوك ناو)ی وت "دڵنیایی دەدەینە دەرچوان پڕۆسەكە رانەگیراوە و بەردەوامە، نە دۆخی هەستیاری ئێستای عیراق و نە حكومەتی ناوەندیش رارا نییە لەو پڕۆسەیەدا، بۆیه لەئایندەدا ناوی پاڵێوراوه‌كان دەنێردرێته بەغدا تا فه‌رمانی ئیدارییان بۆ دەربكرێت".\nژمارەی فۆڕمە پێشكەشكراوەكان زۆر زۆرە و ئەگەر بتەوێت هەقی كەسی تیا نەوفەوتێت دەبێت وردبینی تەواوی تیا بكرێت\n"هێشتا پڕۆسەی جیاكردنەوەی فۆڕمەكان و به‌راوركردنیان بە مەرجەكان تەواو نەبون، پڕۆسەكە زۆر ئالۆزە، چونكە ژمارەی فۆڕمە پێشكەشكراوەكان زۆر زۆرە و خۆی لە 80 هەزار فۆڕم دەدات، تۆ ئەگەر بتەوێت هەقی كەسی تیا نەوفەوتێت دەبێت وردبینی تەواوی تیا بكرێت، ئەوكات ناوەكان وەك موڕەشەح بنێردرێت بۆ بەغدا" به‌وته‌ی عومه‌ر قادر.\nهه‌روه‌ها رونیكرده‌وه وردبینییەكان بۆ ئه‌وه‌یه هه‌ر كه‌سێك فۆڕمی پێشكەشكردووە؛ بڕوانامەكەی لەچ ئاستێكدایە، تێكڕای نمره‌ی ده‌رچوون، كۆی خاڵەكانی چه‌ندن.\nله دامه‌زراندنه‌كه‌ی كه‌ركوكدا، ناوه‌كان له‌سه‌ر شه‌ش بنه‌ما یه‌كلاییده‌كرێنه‌وه و به‌پێی زۆرترین خاڵ؛ خاڵه‌كانیش دابه‌شبون بۆ ساڵی ده‌رچوون له په‌یمانگا یان زانكۆ، كۆنمره‌ی ده‌رچوون، باری خێزانی و ژماره‌ی منداڵ.


هەواڵ / چاوپێکەوتن :: 13/08/2019 :: 237 جار بینراوە\nسه‌رۆكی ژووری بازرگانی و پیشه‌سازیی پارێزگای دهۆك له چاوپێكه‌وتنێكی دواڕۆژ دا باس له‌وه ده‌كات كه به‌رنامەی سه‌رەكی حكومه‌ت نه‌وت بووه و گرنگی به كه‌رته‌كانی تر نه‌داوه و كۆمپانییه نه‌وتییه‌كان نه‌یانتوانیوه رێژه‌ی بێكاری كه‌م بكه‌نەوە. ئەیاد حەسەن سه‌رۆكی ژووری بازرگانی و پیشه‌سازی پارێزگای دهۆك دەڵێت: "كه‌میی بازاڕ گه‌وره‌ترین ترسه لای بازرگانان و ده‌بێت حكومه‌ت یاسای پشتگیری به‌رهه‌می خۆماڵی په‌سه‌ند بكات و به پراكتیك جێبه‌جێ بكرێت بۆ ئه‌وه‌ی كه‌رتی پیشه‌سازیی گه‌شه بكات".\nدواڕۆژ: ئایا به هاتنی كۆمپانیا بیانیه‌كانی بواری نه‌وت رێژه‌ی بێكاریی كه‌مبووەتەوە؟\nئه‌یاد حه‌سه‌ن: كه‌رتی نه‌وت له هه‌رێم و عێراق تازه‌یه و ئێمه پسپۆری و سه‌ربۆرمان كه‌مه، له‌به‌رئه‌وه هه‌ر هه‌موو ئه‌و كۆمپانیایانه‌ی له بواری نه‌وت له هه‌رێمی كوردستان كار دەكه‌ن زۆربه‌ی كارمه‌ند و ئه‌ندازیار و پسپۆر و هه‌تا كرێكارانی خۆیان له ده‌ره‌وه‌ی وڵات له‌گه‌ڵ خۆیان دێنن. ئه‌مه وایكردووە هاتنی ئه‌م كۆمپانیانه نه‌توانێت كاریگه‌رییه‌كی زۆر له‌سه‌ر كه‌مكردنه‌وه‌ی رێژه‌ی بێكاریی بكات و حكومه‌تیش مه‌رجی دامه‌زراندنی كرێكارانی ناوخۆی له‌سه‌ریان نه‌سه‌پاندووه.\nدواڕۆژ: بۆچی جگه له كه‌رتی نه‌وت گرنگی به كه‌رته‌كانی تری وه‌ك پیشه‌سازی و گه‌شتوگوزار نه‌دراوه؟\nئه‌یاد حه‌سه‌ن: به‌رنامه‌ی سه‌ره‌كی حكومه‌تی هه‌رێم كه‌رتی نه‌وت بووه و هه‌موو وه‌زاره‌ته‌كان و په‌رله‌مان سه‌رقاڵی بوون و كه‌رته‌كانی تر پشتگوێخران و بودجه‌ی تایبه‌ت بۆیان ته‌رخان نه‌كرا. ئێستا پێویسته هه‌موو وه‌زاره‌ته‌كان پلانی چوار ساڵه‌یان بۆ زیادكردنی داهات له رێگای كه‌رته‌كانی تری وه‌ك بازرگانی، گه‌شتوگوزار، پیشه‌سازی و كشتوكاڵ هه‌بێت و حكومه‌ت چه‌ند بانكێك دابمه‌زرێنێت بۆئه‌وه‌ی پشتگیریی ئه‌م كه‌رتانه بكات و قه‌رزیان پێبدات بۆئه‌وه‌ی بتوانن خۆیان نوێ بكه‌نه‌وه و بازاڕیان له وڵاتانی تر بۆ بدۆزنه‌وه بۆئه‌وه‌ی بتوانن به‌رهه‌مه‌كانیان ساغبكه‌نەوە، به‌مه ده‌گه‌ینه سه‌ربه‌خۆیی ئابووری.\nدواڕۆژ: حكومه‌ت چۆن ده‌توانێت بازاڕ بۆ به‌رهه‌می خۆماڵی بدۆزێته‌وه؟\nئه‌یاد حه‌سه‌ن: پێویسته هه‌موو داموده‌زگاكانی میری له هه‌رێم، هه‌وڵبده‌ن كه‌رەسته‌ی خۆماڵی بكڕن و سوودی لێوه‌ربگرن. هه‌ر كاتێك حكومه‌ت بیه‌وێت پڕۆژه‌یه‌ك ئه‌نجام بدات پێویسته چه‌ندین مه‌رج بۆ وه‌به‌رهێن یان خاوه‌نكار دابنێت بۆئه‌وه‌ی كه‌رەسته‌ی ناوخۆ به‌كار بێنێت وه‌كو چیمه‌نتۆ یان ئاسن یان هه‌ر شتێكی تر و رێگاكان بۆ گه‌یشتنی به‌رهه‌می خۆماڵی بۆ ده‌ره‌وه‌ی وڵات ئه‌ویش به رێگای ترانزێت.\nدواڕۆژ: گله‌یی له به‌شێك له بازرگان و سه‌رمایه‌داران ده‌كرێت كه زیاتر پشت به هاورده‌كردن ده‌به‌ستن نه‌ك كردنه‌وه‌ی كارگەی پیشه‌سازیی، ئەمە وایە؟\nئه‌یاد حه‌سه‌ن: بازرگانه‌كان حه‌ز ده‌كه‌ن له ناوخۆ ئیش بكه‌ن بەڵام ترسیان له نه‌بوونی پشتیوانی هه‌یه، ئه‌گه‌ر یاسای پشتیوانی به‌رهه‌می خۆماڵی له‌لایه‌ن په‌رله‌مانی كوردستان ده‌ربچێت وه‌كو ئه‌وه‌ی له عێراق هه‌یه و به كردار كاری پێبكرێت، ئه‌وكات بازرگان ده‌توانێت به‌ره‌و كه‌رتی پیشه‌سازیی بێت چونكە ده‌زانێت پشتیوانیی لێده‌كرێت و پێویسته باج له‌سه‌ر كه‌رەسته‌ی هاورده زیاد بكرێت و كاره‌بای كۆمپانیا و كارگه‌كان بازرگانی نه‌بێت و نرخه‌كه‌ی گونجاو بێت و هه‌موو وه‌زاره‌ته‌كان به‌رهه‌می خۆماڵی بكڕن.\nدواڕۆژ: جاران قه‌ده‌غه‌كردنی هاورده ببووه هۆی سه‌رهەڵدانی قه‌یران، چۆن هاوسه‌نگیی راده‌گیرێت؟\nئه‌یاد حه‌سه‌ن: لێره ده‌بێت وه‌زاره‌تی پلاندانان رۆڵی هه‌بێت و بزانرێت پێداویستی خه‌ڵكی كوردستان بۆ هه‌موو كه‌رەسته‌كان چه‌نده و قه‌باره‌ی بازرگانی له هه‌موو ده‌رگا سنووریه‌كان بزانێت ئایا چ رێژه‌یه‌ك بۆ هه‌رێم و چه‌ند بۆ عێراق ده‌چێت؟ به‌گوێره‌ی ئه‌م داتایانه بڕیاری قه‌ده‌غه‌كردن یان هاورده‌كردنی كه‌رەسته‌كان بدرێت. به‌ڵام به هه‌موو شێوه‌یه‌ك ده‌بێت هاووڵاتی و حكومه‌ت كه‌رەسته‌ی خۆماڵی به‌كاربهێنێت، هه‌تا له دانانی كارگه‌ی پیشه‌سازییش پێویسته كۆنترۆڵی بازاڕی عێراق بكرێت.\nدواڕۆژ: پاره‌یه‌كی زۆر بۆ دووباره ئاوه‌دانكردنه‌وه‌ی موسڵ خه‌رج ده‌كرێت، بازرگانانی دهۆك چۆن دەتوانن سوودی لێوه‌ربگرن؟\nئه‌یاد حه‌سه‌ن: پارێزگای نه‌ینه‌وا نزیكی 3.5 ملیۆن كه‌س تیا ده‌ژین و خودی شاری موسڵ نزیكترین شاری گه‌وره‌ی عێراقه بۆ هه‌رێم و به‌تایبه‌ت بۆ دهۆك، به‌مه‌یش خه‌رجیی گواستنه‌وه‌ی كاڵاكان بۆ بازرگانان كه‌متره و ده‌توانن به نرخێكی هه‌رزانتر له شوێنه‌كانی تر كه‌رەسته بۆ ناو بازاڕی موسڵ بگوازرێنه‌وه، له هه‌موو كه‌رت و پسپۆرییه‌كان بازرگانه‌كانی دهۆك ده‌توانن پڕۆژه جێبه‌جێ بكه‌ن. هه‌تا ئێستا كۆنگره‌ی ئاوه‌دانكردنه‌وه‌ی عێراق له كوەیت هیچ سوودێكی نه‌بووه و خودی حكومه‌تی عێراقیش پاره‌یه‌كی به‌رچاوی بۆ موسڵ ته‌رخان نه‌كردووه، ئه‌مه جێگای نیگه‌رانیی خودی خه‌ڵكی موسڵ-ه و زیانی به بازرگانانیش گه‌یاندووه. به‌گوێره‌ی داتاكان موسڵ پێویستی به 20 ملیار دۆلاره بۆ دووباره ئاوه‌دانكردنه‌وه.\nدواڕۆژ: له‌به‌ر قه‌یرانه‌كان و زیانی گه‌وره، ئایا دیارده‌ی خۆكۆژیی له‌ناو بازرگاناندا هەیە؟\nئه‌یاد حه‌سه‌ن: هه‌تا ئێستا هیچ بازرگانێك له‌به‌ر تێكچوونی بواری ئابووری خۆی نه‌كوشتووه، ئەگەرچی زۆر دڵگران وتووشی كێشه بوون. به‌ڵام رووداوی خۆكوشتن له‌ناو به‌ڵێنده‌ران-دا هه‌یه چونكه به ته‌واوه‌تی ئیشیان نه‌ما و پاره‌یه‌كی زۆریان لای حكومه‌ت ماوه.\nدواڕۆژ: هاتنی قه‌یرانه‌كان چه‌ند كاریگه‌ر بووه بۆئەوەی پاره‌ی سه‌رمایه‌داران بۆ ده‌ره‌وه‌ی وڵات بچێت؟\nئه‌یاد حه‌سه‌ن: به شێوه‌یه‌كی گشتی له هه‌موو جیهان بازرگان و سه‌رمایه‌دار له‌و شوێنه ئیش ده‌كه‌ن كه ئارامی و سه‌قامگیریی تیاهه‌بێت، ئه‌گه‌ر جۆره مه‌ترسییەك بۆ سه‌ر بازرگانی وكه‌رەسته و كۆمپانیا‌كانیان هه‌بێت ئه‌وا به‌ره‌به‌ره پاشه‌كشی ده‌كه‌ن و به دوای شوێنێكی گونجاوتردا ده‌گه‌ڕێن. له‌گه‌ڵ ئه‌وه‌ی كه به سه‌دان كیلۆمه‌تر جه‌بهه‌مان له‌گه‌ل داعش هه‌بووه به‌ڵام هه‌موو كاتێك له‌ناو شاره‌كان ئێمناهی هه‌بووه، ئه‌مه لای بازرگانه‌كان گرنگیی خۆی هه‌یه و رەچاودەكرێت و له ئیشه‌كانیان به‌رده‌وام ده‌بن.


سەلماندنی بردنی چەكی هاوپەیمانان\nسووتانی كۆگاكانی چەك‌و تەقەمەنی گومانی لەنێوان پێشمەرگەو فەرماندەكانی دروستكردووە\n1520 جار خوێندراوه‌ته‌وه\nوەرگێڕان: بیشوان كامەران\nعەبدوڵڵا لەئێوارەی ٢ی مانگی٧ی ئەمساڵدا لەهەولێرەوە دەهاتەوە بەرەو سلێمانی، بۆیە لەئێوارەدا ئەو گەشتەی ئەنجامدا تاكو خۆی لەو شەپۆلی گەرمایە لابدات، كە ناوچەكەی گرتبووەوە،\nعەبدوڵڵا كاتێك نزیك دەبووەوە لەبەرزایەیكانی تاسلوجە لەرۆژئاوای شاری سلێمانی شارەكەدا، هەر لەدوای سەعات 9:30ی شەوەوە لەدوورەوە ڕووناكی ئاگری بینی، دواتر گوێی لەدەنگی تەقینەوەیەكی گەورە بوو، كە لە دەنگی تەقینەوەی موشەك و باروت دەچوو بەدواشیدا دووكەڵ‌و پارچە ئاگری بینی لەئاسمانداو ئەوەش دانیشتوانی بێئاگای ئەو ناوچەیەی ترساندو دوور دەكەوتنەوە لە ناوچەكە تا ژیانیان بپارێزن.\nعەبدوڵڵا، كە پێشمەرگەیەو ناوی راستەقینەی خۆی نییەو دوای بەدواداچوون زانی كۆگای چەك‌و تەقەمەنی ئاگری تێبەرببووەو ئەو تەقینەوانەش بەهۆی ئەو ئاگرەوە روویانداوە.\nدوو ڕۆژ پێش ئەو ڕووداوە، تەقینەوەیەكی تری تۆقێنەنەر ڕوویدابوو، لەكۆگایەكی چەك و تەقەمەنی لە ناوچەی بەحركە لەهەولێر، لەكاتێكدا دەسەڵاتداران چیرۆكێكی ساختەیان دروست كرد، كە تێیدا ئەو شەپۆلی گەرمایە و نا شارەزایی پێشمەگە لە هەڵگرتنی چەك و تەقەمەنیدا كردبووە هۆكاری تەقینەوەكە، نە عەبدوڵڵا و نە هیچ كەسی تر باوەڕیان بەو ڕوونكردنەوەیە نەكرد.\nعەبدوڵڵا باش شارەزای ئەو كۆگایەی سلێمانی بوو، كە لەدوو رۆژ دوای ئەوەی هەولێر تەقییەوە، هەر لە ساڵی ١٩٨١ ەوە تا كۆتایی جەنگی عێراق‌و ئێران لە ساڵی ١٩٨٨ دا، دەسەڵات دارانی بەعس، عەبدوڵڵا و چەندین شۆفێری تری بارهەڵگریان ناچار كردبوو كەرەستەی چەكی بچووك وەك هاوەن لە بنكەی بەریتانی ئەل ڕەشیدەوە لەباشووری ڕۆژهەڵاتی بەغداوە بیگوازنەوە بۆ سلێمانی.\nبەدرێژای ئەو چەند ساڵە هیچ ڕووداوێكی تەقینەوە ڕووینەدا، جگە لەتەقینەوەی ساڵی ١٩٨٦ كاتێك هێزە ئاسمانییەكانی ئێران بۆمبارانی كۆگاكەیان كرد.\nعەبدوڵڵا لەدوای هەفتەیەك لە ئاگركەوتنەوەكەی سلێمانی بەمۆنیتۆری وت: "من خۆم بینیومە، كۆگایەی پتەوە، كە لەنێو بەرزاییەكەدا دروست كراوە، قورسە بتوانم باوەڕ بەوە بكەم، كە بەهۆی بەرزی پلەی گەرمییەوە ئاگری تێبەربوبێت".\nهاوكات ئەفسەرێكی پێشمەرگە، كە كار بۆ یەكێتی نیشتمانی كوردستان كار دەكات، ئەوەی ڕاگەیاند كۆگاكە كۆنەو بەشێوازی ستانداردی جیهانی دروست كراوە بەشێوەیەك، كە ناكرێت پلەی گەرمی بەرز هۆكاری ئاگر كەوتنەوەكە بێت.\nلەدوای ئەو ئاگر كەوتنەوەیەی سلێمانی لە ٣ی ٧دا ئاگر كەوتنەوەیەكی تر ڕوویدا لە دهۆك، دوو ڕۆژ دوای ئەوەش، دانەیەكی تر ڕوویدا لەچوارقورنەی سەر بەشاری سلێمانی.\nهەروەها لەەساڵی ٢٠١٧ دا دوو ئاگر كەوتنەوەی تر ڕوویدا لەكۆگای چەك و تەقەمەنی پێشمەرگە لە شاری هەولێر، كە ئەمانە هەموو گومانی لای پێشمەرگە دروستكردووەو گۆمانەكانیش لەسەر فەرماندە باڵاكانی پێشمەرگەن.\nئەم ئاگركەوتنەوانە بێ متمانەی نێوان پێشمەرگەكان و فەرماندەكانی گەیاندووەتە ئاستێك، كە گومان دەكەن دەست لەپشتی ئاگركەوتنەوەكان هەبێت، لە كاتێكدا ڕاوێژكاران لە وڵاتانی ئەمەریكا و بەریتانیا و ئەڵمانیا هەوڵدەدەن یارمەتی كوردەكان بدەن لەرێكخستنەوی هێزەكانیان، كە هێزێكی بنچینەیی بوون لەشەڕی دژ بە داعش.\nبەوتەی ئەفسەرێكی پلە نزمی پارتی دیموكراتی كوردستان، كە بۆ مۆنیتۆر قسەی كردووەو وتی: "ئاشكرایە فەرماندەكانی هێزی پێشمەرگە ئەو چەكانەیان دزیوە، كە هاوپەیمانان پێیان داوین و بەم كارەش دەیانەوێت ئەوە پەردەپۆش بكەن".\nئەم بێ متمانەیە لەلایە فەرماندەیەكی پێشووی پێشمەرگە و پەرلەمانتاری ئێستای بزووتنەوەی گۆڕان، محەمەد حاجی عومەریش باسكرا، ئەو ئەندامی لیژنەی پێشمەرگەی كوردستانە لەپەرلەماندا، ناوبراو رایگەیاند "لیژنەكەیان داوای لەوەزیری كاروباری پێشمەرگە كردووە، كە بێتە پەرلەمان و وەڵامی پرسیارەكانمان بداتەوە، بەڵام ئەو نەهات".\nهەروەها پرسی، گەر لیژنەكە بەڵگەی بوونی دەستێك لەو ئاگر كەوتنەوادا بدۆزێتەوە، ئایا حیزبە سیاسییەكان رێگە دەدەن رێگەچارەی گونجاو بگیرێتەبەر بەرانبەر بە تاوانباران؟ لەوەڵامی پرسیارەكەی خۆیدا وتی: "گەر سەیرێكی لیژنەكانی پێشوو تر بكەین ئەوە وەڵامەكە نەخێرە".\nلەسەرەتای جەنگی داعشدا، هاوپەیمانان چەك‌و كەرەستەی جەنگیان دابین كرد بۆ هێزی پێشمەرگە، لەوانەش وڵاتی ئەڵمانیا بوو، كە چەك و كەرستە و مەشقی سەربازی دابین دەكرد بۆ هێزەكانی پێشمەرگە، بەڵام هەر زوو ئەو چاكەنەی ئەڵمانی كەوتە بەردەست لەنێو بازاڕەكانی چەكی ناوچەكە، فەرماندەكانی هێزی پێشمەرگە، پێشمەرگە پلە نزمەكانیان تۆمەت بار دەكرد بەفرۆشتنی چەكەكانیان و پێشمەرگەكانیش فەرماندەكانیان تۆمەتبار دەكرد.\nبەڵام ونبوونی هاردوێرێكی زانیاری سەربازی بەراورد ناكرێت بە چەك و تەقەمەنی بچوك، كە مۆنیتۆر دۆكیومێنتێكی بەردەست كەوتتووە لەلایەن وەزیری كاروباری پێشمەرگە كەریم سینجارییەوە ئیمزا كراوە لە ٢٦ی ٦ی ئەمساڵدا، هەفتەیەك پێش ڕووداوی ئاگر كەوتنەوەكەی سلێمانی، كە تێیدا فەرمانی بە لیژنەیەكی ٥ كەسی داوە، كە لێكۆڵینەوە لە ونبوونی سیستەمێكی چەكی میلان بكەن، لە نێو هێزی یەكی سەر بە وەزارەتی پێشمەرگە، هێزی یەك و دووی پیادە زۆر كات بەهێزە ئەمەریكییەكە ناودەبرێن، بەهەڵبژاردە دادەنرێن لەبەر ئەوەی بەتایبەتی لەلایەن ئەمەریكییەكانەوە مەشقیان پێ كراوە و چەكیان پێ دراوە، جگە لەسیستەمی چەكی میلان نەبێت، كە لەلایەن ئەڵمانیاوە پێیان دراوە.\nسێ پێشمەرگە لە نزیك دهۆك دەڵێن: "لە كاتی بەرەنگاربوونەوەیان لەگەڵ هێزەكانی حكومەتی مەركەزیدا، لە مانگی ١٠ی ساڵی ٢٠١٧دا، لە دوای پرۆسەی ریفراندۆم، فەرماندەیەكی پلە بەرزی زێرەڤانی، سیستەمێكی چەكی میلانی فرۆشت بە پارتی كرێكارانی كوردستان (پەكەكە)، دواتر ئەو سەركردەیە وا خۆی پیشاندا، كە چەكی میلانەكەی لە شەڕدا لەدەست دابێت".\nئەندامێكی پێشووی پەكەكەش، كە خەڵكی كوردستانی عێراقە و لەنێو پەكەكەدا بووە و ئێستا وازی هێناوە، لە كاتی لێكۆڵینەوە ئەوە دەرخستووە، فەرماندەیەكی پلە باڵای نێو هێزی زێرەڤانی ئەو چەكەی بەگروپەكەیان فرۆشتووە، سێ پێشمەرگەگەش وتیان كەوا لێكۆڵینەوەیەك ڕێكخراوە، بەڵام نازانن ئەنجامەكەی بەچی گەیشتووە.\nهاوكات ئەفسەرێكی هەواڵگری نێو وەزارەتی پێشمەرگە رایگەیاند "بیستوومە سیستەمێكی میلان ون بووە، بەڵام كێشە سەرەكیەكە ئەوەیە كە چەند چەكێكی ئەمەریكی لەنێویان چەكی ئێم-١٦ ون بووە لەنێو هێزی یەكدا".\nئەوەشی راگەیاند "١٢ ئەفسەری پلە بەرز و عەقید، دەستگیر كراون بەهۆی ئەو چەكە ونبوانەوە".\nلەبەرانبەردا جەبار یاوەر ئەمینداری وەزارەتی پێشمەرگە رایگەیاند "هیچ چەكێكی میلان ون بوبێت، چونكە چەكی میلان چەكێكی بچوك نییە، كە بە ئاسانی ون ببێت یاخود نەژمیردرێت، ئەو چاكەنەی ون دەبن چەكی بچوك یاخود دەمانچەن، كە دەكرێت لەكاتی شەڕدا یاخود بریندار بووندا ون ببێت و بەجێ بهێڵدرێت، بەڵام چەكی میلان ناكرێت ون بكرێت و هیچ كەیسێكی ون بوونی ئەو چەكەمان لا تۆمار نەكراوە".\nلەهەمانكاتدا مۆتیتۆر هەر لەسەر هەمان بابەت، پەیوەندی كرد بە عەقید دڵشاد مەولود، فەرماندەی بەرپرسی پەیوەندییەكانی هێزی پێشمەرگەی زێرەڤانی، ناوبراو ناردنییە لای جەنەرال ئەزیز وەیسی بۆ ئەو بابەتە، بەڵام جەنابیان ئامادە نەبوون لێدوان لەسەر باباتەكە بدەن.\nتا ئێستا وەزارەتی پێشمەرگە دەلێت هۆكاری ئەو ئاگركەوتنەوەیە بەهۆی بەرزی پلەی گەریمییەوە بووە، هەروەها چەند لیژنەیەكیان پێكهێناوە بۆ لێكۆڵینەوە لەبابەتەكە.\nئەفسەرێكی پێشمەرگەی پلە مامناوەند، كە ئاگاداری لیژنەكە و ڵێكۆڵینەوەكەیە سەبارەت بەچەكە ئەڵمانییەكان هیچ هیوایەكی نییە لە دەرئەنجامی لێكۆڵینەوەكان.\nئەفسەرەكە ئاماژەی بەوەشدا ئەڵمانیا ئەوكات بەلایەنی بەرپرسیاری وتووە كێشەكانتان چارەسەر بكەن گەر نا مامەڵەتان لەگەڵدا ناكەین، وتیشی: "گەر پاڵەپەستۆیەكی تەواو نەكرێت لەلایەن هاوپەیمانانەوە، ئەوا لێكۆڵینەوەكان بێ دەرئەنجام دەبن".


نوێنەرایەتی حکوومەتی هەرێمی کوردستان بەشداریی له کردنه‌وه‌ی پێشانگای “هه‌رێمی حه‌یرانی” کرد – CHRA.TV\nسەرەتا / چاند و هونەر / شێوەکاری و فۆتۆگرافی / نوێنەرایەتی حکوومەتی هەرێمی کوردستان بەشداریی له کردنه‌وه‌ی پێشانگای “هه‌رێمی حه‌یرانی” کرد\nMansour Jahani شێوەکاری و فۆتۆگرافی, چاند و هونەر\nپێشانگای فۆتۆگرافی “هه‌رێمی حه‌یرانی” سه‌باره‌ت بە ئێش و ئازارەکانی نه‌ته‌وه‌ی کورد له تاران کرایه‌وه\nمه‌نسوور جیهانی – نوێنەرایەتی حکوومەتی هەرێمی کوردستان لە شاری تاران، بەشداریی له کردنه‌وه‌ی پێشانگای فۆتۆگرافی “هه‌رێمی حه‌یرانی” له به‌رهه‌مه‌کانی “محەمەد سەیاد” سه‌باره‌ت به کۆڕەوی ساڵی 1991 بۆ ئێران کرد.\n“سەلام عارف روشدی” جێگری نوێنەری حکوومەتی هەرێمی کوردستان لە تاران و هه‌روه‌ها “عه‌باس عه‌بدوالله” دوێنێ هەینی رێکەوتی 02/08/2019 ئامادەی کردنەوەی پێشانگای “محەمەد سەیاد” فۆتۆگرافەری ناودار و بەئەزموونی ئێرانی بە ناونیشانی “هه‌رێمی حه‌یرانی” (اقلیم حیـرانی) لە گەلەری “نبش”ی شاری تاران بوون.\n“محەمەد سەیاد” گەورە فۆتۆگرافەری بە ئەزموون و ناودار و یەکێک لە 5 فۆتۆگرافەری ئێرانییه کە نزیکەی 50 ساڵە لە بواری هونەریدا کار و چالاکی دەکات.\n“محەمەد سەیاد” لە پێشانگای “هه‌رێمی حه‌یرانی”دا نزیکەی 100 وێنە و تابلۆی نەخشاندووه لە کۆڕەوەکەی بەهاری ساڵی 1991 سه‌باره‌ت به کوردەکانی عێراق بۆ وڵاتی ئێران بە هۆی گوشاریی حکومەتی بەعس و سەدامی دیکتاتۆڕه‌وه.\nئه‌م فۆتۆگرافەره هەروەها پێشانگاکەی ڕازاندبوویەوە بە وێنەی سەرکردەکانی کورد و کارەساتی کیمیابارانی هه‌ڵه‌بجه و کۆچی جەماوەریی کوردستان و به لێهاتووییه‌وه به وێنه‌کانی توانیبووی خەڵکانی ئێران، جیهان و هۆگرانی فۆتۆگرافی بە ئێش و ئازارەکانی میللەتی کورد لەو سەردەمەدا ئاشنا بکات.\nنوێنەرایەتی حکوومەتی هەرێمی کوردستان لە تاران، به بۆنه‌ی کردنه‌وه‌ی پێشانگای “هه‌رێمی حه‌یرانی” دەستخۆشی، پیـرۆزبایی و ماندوونەبوونی ئاراستەی “محەمەد سەیاد” کرد و هیوای خواست کە لە ئایندەیەکی نزیکدا ئه‌م وێنانه بە شێوەی کتێب بڵاوبێته‌وە، بۆ ئەوەی هەموو کەس لە هەر شوێنێکی کوردستان و جیهان سودی لێوەربگرێت و له درێژه‌دا هیوای سەرکەوتنیان بۆ ئه‌م فۆتۆگرافەره خواست که به کامێڕاکه‌ی ئێش و ئازارەکانی نه‌ته‌وه‌ی کوردی بۆ مێژوو تۆمار کردووه.


شاند یەکێتی ئەوروپا: هەڵبژاردن عراق هاتن کەمیگ وەخوەی دی\nشەفەق نیوز/ شاند یەکێتی ئەوروپا ئەرا چەودیریکردن هەڵبژاردن عراق، ئمڕوو سێشەممە، دووپات کرد ک هاتن ئەرا دەنگدانەگە کەم بۊی، و باس خەفەت خوەی لە دابڕین لەی هەڵبژاردنە کرد وەتایبەت لە بزووتنەوەی ناڕەزایی تەشرین.\nفیۆلا فون کرامون خانمە سەرۆک شاند یەکێتی ئەوروپا ئەرا رەوانگەکردن هەڵبژاردن عراق، ئمڕوو لە کۆنگرەیگ رۆژنامەوانی لە بەغداد و ئاژانس شەفەق نیوز ئامادەی بۊی وت: هەڵبژاردن عراق وەشیوەی خاسیگ وەڕیەو بریا، و دیاری کرد ک شاندەگەی هەڵسەنگاندن هەڵبژاردنەگە کردیاد و هان دەنگدەرەیلە دیای تا بەشداری بکەن.\nوتیش؛ شاندەگە هاتن کەمیگ لە دەنگدەرەیلە دیخ و باس کلکردن زیاتر لە ١٠٠ چەودێر و ١٢ پسپۆڕ و ٥٩ دیبلۆماسی لە دەوڵەتەیل یەکێتی ئەوروپا کرد.\nکرامون باس رووژ دەنگدانە گشتیەگە کرد ک رووژ ئارام و ئاشتەوایی بۊی، و دیاری کرد ک عراقیەیلە توانای دەنگدان وە شیوەی ئازادیگ داشتن لەناو ریکارەیل گونجیاگخ وە رێژەی ٩٥%. وتیش: ئاست هاتنەگە کەم بۊی، یەیشە وەگەرد ٤١% لە بەشدارەیل گونجیەێد، و دیاری کرد ک بایەت بۊی هەڵبژاردن ئاڵشتکردنیگ ئەرا چین سیاسی بوود، باوجی وەداخەو ک ئەو دەرفەتە نەۊی.\nهەمیش باس ئەوە کرد ک دەستوور عراقی باوەڕ وە ئازادی دیرێد لەڕی ئەنجامدان هەڵبژاردن لە چوارچێوەی یاسای دەنگدەرەیلە، و دووپات کرد ک شاندەگە وەگورەی بنەمایل ناودەڵەتی ئەرک خوەی جیوەجی کرد.\nوتیش: بزووتنەوەی ناڕەزایی تەشرین لە هەڵبژاردنەگە دابڕیا، وەگورەی هەڵمەت ئازادی باسکردن و رئز لەلی گریا، وتیش: سیمایل توندوتیژی لەماوەی هەڵبژاردنەگە فرە کەم بۊی.\nهەمیش وت: بەشیگ لە چەکدارەیلەی دەیشت دەسەڵات دەوڵەت تەقەلای رخبردن کاندیدەیلە دان وەتایبەت لە کاندیدەیل ژن، و یە بۊیە کاریگەری خەاویگ لەبان رکابەریەگە.\nلە دیالە.. پۆستەر کاندیدەیلە تەیمان پوڵیگ رمنن\nDate: 2021-09-27 12:59:24\nقانی ئەرا رێککردن دۊیای هەڵبژاردنەگە رەسێدە بەغداد\nDate: 2021-10-11 11:59:54\nکوشیان گەنجیگ لەوەر کەفتنی لە ماشین هەڵبژاردن\nDate: 2021-09-29 06:52:11\nکوڕەزاگەی وەزیر وەرگیری سەردەم سەدام حوسێن بردەو\nDate: 2021-10-12 07:17:56\nقەیەغەکردن جوولەی ناوبەین پارێزگایل عراق\nDate: 2021-10-02 10:20:20\nDate: 2021-10-13 12:21:59\nتەقینەوەیگ ناسریە لەرزنێد\nDate: 2021-10-04 07:04:44\nمرافەیگ لەناوبەین هێزیگ و چەودیرەیل هەڵچان هەڵبژاردنەگە لە بەغداد\nDate: 2021-10-13 12:31:14


ئەو خواردنانە کامانەن کە کرمی هەناو لەناودەبەن؟\nتەقە لە ماڵی بەڕێوەبەری رۆشنبیری هەڵەبجە کرا\nهەرێم.. لە ٢٠١٩دا زياتر لە چوار هەزار رووداوی هاتوچۆ روویانداوە\nعەبدولمەهدى: هێرشی سەر باڵیۆزخانەى ئەمریکا کارێکی مەترسیدارە\nمحەمەد حاجى مەحمود: خەڵکی هەرێم تەنیا بۆ پێنەدانى موچە خۆپیشاندان دەکەن\nڤیدیۆ.. ئاگر لە بازارێکی هەڵەبجە کەوتووەتەوە\nدواین ئاماری گیان لەدەستدانی کۆچبەرانى عێراقی لە پێنج ساڵى رابردوودا\nبەغدا.. پێنج موشەک ئاڕاستەی باڵیۆزخانەی ئەمریکا کران\nباکورى کوردستان.. ژمارەى قوربانیانى بومەلەرزەکە بۆ ٣٦ کەس بەرزبووەوە\nلەبارەی کۆرۆناوە رێنمایی دەدرێتە ئەوانەی سەردانی دەرەوەی وڵات دەكەن\nیەکێتی ڕۆژی بەستنی کۆنگرەی چوارەمی دیاریکرد\n5578 جار خوێندراوەتەوە\nئەنجومەنی سەرکردایەتی یەکێتی کۆبوویەوە و بڕیاریدا ڕۆژی ٧ ی کانونی یەکەمی ئەمساڵ کۆنگرەی چوارەمی خۆی ببەستێت.\nلەتیف شێخ عومەر وتەبێژی یەكێتیی نیشتمانیی كوردستان لە كۆنفراسێکى رۆژنامەوانیدا رایگەیاند، "ئەنجومەنی سەركردایەتی یەكێتیی نیشتمانیی كوردستان بە كۆی دەنگ لەكەشێكی هەڤاڵانەدا بڕیاریدا كۆنگرەی خۆی لە رۆژی ٧ى ١٢ ی ئەمساڵدا ببەستێت".\nوتیشی، لەوبارەیەوە بڕیاری پێویست دراوەو لیژنەی باڵای ئامادەكاری كۆنگرەی راسپاردووە بەردەوام بێت و دەستوبرد بكات لە ئامادەكارییەكانی لەگەڵ لیژنە فەرعییەكاندا بۆ ئامادەبوون بۆ بەستنی كۆنگرە لەكاتی خۆیدا.\nئاماژەى بەوەشکرد، "وەكو لەخشتەی كارەكانی كۆبوونەوەی ئەنجومەنی سەركردایەتیدا بوو، باسی بارودۆخی عیراق و كەركوك و ناوچە دابڕێنراوەكان و بارودۆخی كوردستان دوای قۆناغی پێكهێنانی حكومەتی هەرێمی كوردستان بەسەركەوتوویی، بڕگەی گەورەو جێگەی مشتومڕی زۆری هەڤاڵانی سەركردایەتی یەكێتی بوو، لەوبارەیەشەوە بڕیاری پێویست درا."\nهاوکات بەپێى ڕاگەیەنراوێکى ئه‌نجومه‌نى سه‌ركردایه‌تى یەکێتى لەكۆبونه‌وه‌كه‌دا، "دۆخى كه‌ركوك‌و ناوچه كوردستانیه دابرێنراوه‌كان تاوتوێ كرا وجه‌ختكرایه‌وه له‌سه‌ر ته‌واوكردنى هه‌نگاوه‌كانى ئاسایی كردنه‌وه‌ى دۆخى ئه‌و ناوچانه، به‌تایبه‌تى له‌م هه‌لومه‌رجه‌دا، كه سه‌رله‌نوێ هه‌وڵى گۆڕینى بارى دیمۆگرافى كه‌ركوك و ته‌واوى ناوچه كوردستانیه دابرێنراوه‌كانی تر‌و مه‌ترسى سه‌رهه‌ڵدانه‌وه‌ى تیرۆرو زیادبوونى كرده‌وه‌ى تیرۆریستى له ئارادایه، كه پێویسته له سه‌ر ئاست‌و بواره جیاجیاكاندا هه‌وڵى هاوبه‌شى كوردستانیانه بخرێته‌گه‌ر بۆ رووبه‌روبونه‌وه‌و چاره‌سه‌ركردنى ئه‌و كێشه و مه‌ترسیانه".\nباسى لەوەشکردووە،" ئه‌نجومه‌نى سه‌ركردایه‌تى، پێكهێنانى لیستێكى هاوبه‌شى كوردستانى بۆ به‌شداریكردن له هه‌ڵبژاردنى ئه‌نجومه‌نى پارێزگاكانى عێراق، به‌تایبه‌تى له پارێزگاكانى (كه‌ركوك، نه‌ینه‌وا، دیاله، سلاحه‌دین)، به هه‌نگاوێكى ئه‌رێنى زانى به ئاراسته‌ى كارى هاوبه‌ش‌و ته‌بایى بۆ ئاسایى كردنه‌وه‌ى دۆخى ئه‌و ناوچانه‌و رووبه‌روبونه‌وه‌ى مه‌ترسیه‌كان."\nلە ڕاگەیەنراوەکەدا هاتووە،" بۆ گفتوگۆى به‌رپرسیارانه‌ى نیشتمانى به‌ئاراسته‌ى یه‌كخستنى هه‌ڵوێستى نوێنه‌رانى كوردستان له ئه‌نجومه‌نى نوێنه‌رانى عێراق، ئه‌نجومه‌نى سه‌ركردایه‌تى بانگهێشتى هه‌موو ئه‌و لایه‌نه سیاسیه كوردستانیانه‌ى كرد، كه نوێنه‌ریان له ئه‌نجومه‌نى نوێنه‌رانى عێراق هه‌یه، به ئامانجى به‌رگريكردن له مافه ده‌ستورى‌و دیموكراسیه‌كانى گه‌لى كوردستان".\nسەرکردەیەکى رەوتى سەدر جیابوونەوەى لە رەوتەکە راگەیاند\nکۆچی ھاونیشتمانیان و بێباکی دەسەڵات


له‌لایه‌ن: ئەلەند ئەکرەم عوسمان - به‌روار: 2021-05-30-16:04:00 - کۆدی بابەت: 5631\nلەبەر گرنگیی ئەم زانستە و ئەو بوارانەی کە دەتوانێت سوودی هەبێت تیایاندا، چەندین پسپۆڕیی و بەشی جۆراوجۆری تێدایە، وەک کارگێڕیی گشتی.\nکارگێڕیی گشتی یاخود (PA) تیشک دەخاتە سەر جێبەجێکردنی سیاسەتەکانی کەرتی گشتی، واتە سیاسەتە حکومییەکان، ئەمەش لە ڕێگەی پەرەپێدانی بەرنامە و سیاسەتە گونجاوەکان بۆ کەرتەکە، ئەمەش لەڕێگای جێبەجێکردنی هەنگاوە کارگێڕییە سەرەکییەکان: پلاندانان، جێبەجێکردن، ئاڕاستەکردن، چاودێری، ناوەندی داهاتی ساڵانەی ئەو کەسانەی لە بوارەکەدا کار دەکەن دەگاتە نزیکەی 68,100 دۆلاری ئەمریکی.\nبابه‌ته په‌یوه‌ندیداره‌كان به : کارگێڕیی گشتی